text:
Emansipashon
Emansipashon 1 yüli 1863 ta dia pa selebrá?
resúmen Kada pueblo por siña di su pasado. No mester di bèrgwensa pa susesonan den pasado si bo mes no tabata ni na bida. Dia 1 di yüli 1863 a abolí sklabitut na Antia. Den e promé 50 aña despues a selebrá e abolishon aki, pero mas despues no a selebrá esaki mas, òf den forma masha humilde. Na aña 1998 a remplasá selebrashon di emansipashon pa dia di bandera. Dikon? Nos ta basta emansipá? Nò, segun mi nò. Den e artíkulo aki (ku m’a skirbi pa e materia Formashon General) mi ta boga pa nos keda rekòrdá dia di abolishon di sklabitut i pa nos sigui selebrá i traha na nos emansipashon.
prólogo, punto di salida Skirbi ta mara i mesora e ta petrifiká. Peliger ta menasá ku e ta traha dogmátiko, pasobra ‘awèl asina ta (pre)skirbí'. Skirbi ta mobil i mesora kreashon. Kada palabra ta añadí matis, tin moveshon den frase i kada alinia ta trese otro pensamentu. Produkto i proseso, skirbi ta tur dos. Nos komo hende ta degenerando, lugá pa ankra ku nos ta puntra di nos konsenshi awendia mester ta kla den un solo sentido, e mester ta definí, preferiblemente e mester fet den un one-liner. ‘Asina,’ nos ta kere e ora ei, ‘nos ta komprondé mundu i nos tin tur kos dominá, mientrastantu kada ken ta tene su mes na esaki.’ Muchu simplifiká. Bida ta ranka nanishi largu pa nos, bida ta ritmo: sanger koriente, sakamentu i halamentu di rosea, dia i nochi. Nos mester tribi pensa dinámiko den mente, manera nos ta move den kurpa i alma dentro di frontera. Ta imposibel atribuí totalidat na un parti, distinshon ta hasi mas konsiente di unidat.
Kiko ta emansipashon? Abolishon ta un hecho históriko, miéntras emansipashon ta mas un ekspreshon di deseo, soño pa futuro kisas. Amado Römer (2003: 155) ta bisa:
"Interessant is hierbij op te merken dat in het Engels 'abolition of slavery' eigenlijk betekent het afschaffen van de handel in slaven en men spreekt van 'emancipation' als een proces en niet een bepaald moment..."
E ta sigui bisando ku tuma inisiativa i ta kreativo ta eksigensia number unu pa emansipá. E ta mustra riba e fenómeno di unionnan koperativa. Pa ta eksitoso hende mester ta konsiente di nan bida, kiko nan ke alkansá, por alkansá. Formashon i edukashon pa konsientisashon di kada miembro di e koperativa. E pensamentu di salida ta: hende por alkansá djes mal mas tantu ku e mes ta pensa, si e ta haña chèns pa internalisá e ideanan i pa e por saka motivashon di esaki den forma di edukashon pa humanismo i alabes responsabilidat.
Ken ta emansipá? Gobernador Crol a proklamá riba 1 yüli 1863 ku a publiká lei, "pa kwal noos Rey Reepeta a hanja boon di resolvé, koe na promeer di July 1863, sklabitoed lo ta pa semper kitaar foor di Curaçao i isla dependiente." (Lantèrnu no 22: 19)
fiesta na kuminsamentu Den e 'proclamasjon' di 1 yüli 1863 'Sjoon grandi di Curaçao' a sigui deklará:
"Es dia di alegria á parcé awé. Foor di awé boso nan ta heende liber I boso ta dreenta deen sociedad como habitantes liber di ees kolonia aki..." ... "Gobierno lo tien kwidao di boso nan enteres i lo hasi soe poesibel na aumeentele. Si boso meester konsego, baai seka Commissaris di bos district, o cerca otro autoridad competente nan, i nan lo joeda boso deen toer kiko ta boon pa boso felicidad..." (Lantèrnu no 22: 19)
E dia tabata un dia di fiesta pa pueblo di bèrdat (Lantèrnu: 21) ku misa, bebida, kanto i baile. Tambe a duna saludo ku 21 tiru di kayon di Waterfort.
selebrashon despues Na aña 1888, 25 aña despues, a rekòrdá abolishon pa promé bia na grandi atrobe. Tabata tin dos komishon 'Feest Willem III' (esaki ku sèn i idea grandi) i 'Hulde uit Dankbaarheid', inisiativa di algun emansipá. E fiestanan a dura dos dia. A kuminsá meianochi ku un salvo, ta'tin hopi bandera i hopi kos koló bèrdè. Na 1913 a tende ku na Sürnam lo selebrá e hubileo di 50 aña grandi, pero na Kòrsou pueblo no tabata sa si tin komishon pa fiesta aki tambe. A haña sa ku ta'tin unu, E mesun 'Hulde uit Dankbaarheid' yená ku algun miembro nobo ku a organisá un selebrashon grandi atrobe. Despues di e aña aki nada no a sali mas den korant. (Lantèrnu: 41) Na 1938 a sali un notisia chikitu asina so den La Prensa so.
Na eilandsbesluit di dia 22 di novèmber 1961 a lanta un komishon ku tarea: prepará i organisá selebrashon di dia di emansipashon i lantamentu di un monumento. E monumento tabata un piedra blanku pa rekòrdá di mas o ménos 2 meter haltu ku riba dje un plakat di palu ku inskripshon. Segun e bijschrift serka pòrtrèt den korant tabata 'een voorlopig monument'. Pero den e Relato di Eilandgebied di aña 1963 no a skirbi nada di aktividat pa selebrashon di e fiesta di siglo aki. Prensa si a duna atenshon na abolishon di shen aña pasá. Komershantenan tambe tabata envolví. Pueblo tambe mirando remitido den korantnan. Un hende a skirbi bou di nòmber Bo amigo Tula:
..."Mi sá cu tin mashar hopi hende cu no kier pa selebra, ni menta nomber mes dje dia ei, pasombra nan no kier rekorda cu nan abochinan por tabata catibu. Senjor, redaktor mi opinion ta cu nos no tin nodi di tin berguensa cu nos bieuwnan por tabata katibu, pasombra nan no por juda cu [...] nos ta desendiente di katibu."...
Redaktor a kontestá:
..."Nos opinion tá, cu mashá bon por recorda e fecha ayi.... E asunto di berguenza ta relativo. Tin hende ku tin mashá berguenza di camna cu un carzon cu tin un lapi di cuater centímetro cuardá, cu no ta nada afrentosa, pero cu si ta horta for di un más pobre cu nan i ta biba a costa di otro sin ni corda cu e ta sacrifica esaya."... (Lantèrnu: 49, 50)
Tambe tabatin hende ku a pensa ku mihó no selebrá nada. Un R.J. Sammy di Periclesstraat a manda e remitido:
..."Hoe kunnen wij, de nazaten van slaven, feest vieren zijnde een deel van dit éne volk, terwijl het andere gedeelte moet treuren? En hoe moet het met die individuen die half blank en half zwart zijn? Moeten die met de ene helft van hun gezicht lachen en met de andere helft treuren?... Want het recht waarmee alle mensen worden geboren hebben wij nooit kunnen doen gelden. Het moest ons door een Koning worden geschonken.Toen indertijd twee onzer opstonden om dit recht op te eisen, werden zij door ons in de steek gelaten.... Als het eenmaal toch onmogelijk is om als één volk feest te vieren, is het beter dit maar achterwege te laten. Anders doen wij niets anders dan deze tegenstellingen die zich langzaam aan het begraven zijn, weer oproepen." (Lantèrnu: 49, 51)
Na 1988 no a rekordá nada i na 1998 a kambia e fiesta di emansipashon pa fiesta di himno i bandera. Prensa si no a lubidá su tarea edukativo pa kòrda pueblo riba historia. Den konklushon Lantèrnu no. 22 ta pone ku historia di emansipashon no ta limitá na pasado di sklabitut, sino kada dia nos ta emansipando ketu bai. Un konosementu korekto di un pasado ku nos huntu a pasa den por tin efekto emansipatorio. Dia di emansipashon mester krese te un dia di fiesta pa tur gremio di pueblo. Un dia di unidat, union, amistat i harmonia. (Lantèrnu: 57,58)
Por alkansá esaki ora tambe tin otro pensamentu manera:
"In feite kwam er geen verandering, want de loonarbeider bleef zonder bezit en behield de positie van producent van meerwaarde. Van daadwerkelijke vooruitgang was er dus geen sprake. De op papier gerealiseerde burgerrechterlijke 'emancipatie' in 1863 en het behoud van de staus-quo in de dagelijkse materiële omstandigheden rechtvaardigt in geen geval de betiteling emancipatie."... (Rosalia, 1997: 14)
Marcha (2003: 71) ta kere ku por. E ta bisa ku nos mester wak futuro i nos mester traha duru. Pa pueblo emansipá berdaderamente no mester diskutí funshon di instansia ku nos mes ta dominá i nos mester bira konsiente di mekanismo di kultura di miedu. E konsientisashon (ami, Heuvel, a hasi e palabra diki) lo hiba nos identidat na emansipashon kompleto.
Kiko Awor? Den nan epílogo Allen, Heijes i Marcha ta konkluí ku formashon di imágen den kuadro di emansipashon ta un proseso ku ta kambia kontinuamente. Nan ta destilá 3 rumbo den e proseso di formashon di imágen. 1. Mama tera kolonial ta disidí e formashon di imágen; 2. Un búskeda kontinuo pa propio identidat ku un claim fuerte riba rèspèt pa e propio kultura; i 3. Un balorashon krítiko di e mes, mirá for di sierto desaroyo polítiko den sosiedat. (Allen, RM, Heijes, C (2003: 203)
Mi opinion personal ta: na aña 1863 un rei a duna mayoria di Kòrsou libertat ora el a abolí sklabitut, awor tempu a yega pa pueblo di nos isla kuminsá emansipá nos mes. Mi ta proponé kambio den e suptítulo di e buki Emancipatie & Acceptatie, Curaçao en Curaçaoënaars. Awor aki e ta zona: Beeldvorming en identiteit honderveertig jaar na de slavernij. Mi ta preferá: Beeldvorming en identiteit 140 jaar na de afschaffing van de slavernij. Pasobra mi ta di akuerdo ku Römer ku te ainda nos ta katibu ora nos ta keda pone nos destino den man di otro en bes di tuma nos futuro den nos propio man.
Jeroen Heuvel
lista di literatura:
Allen, RM, Heijes, C (2003), Epiloog, Beeldvorming binnen het paradox van emancipatie en acceptatie, den Allen, RM, Heijes, C (red) Emancipatie & Acceptatie, Curaçao en Curaçaoënaars, Beeldvorming en identiteit honderdveertig jaar na de slavernij, Amsterdam: SWP
Lantèrnu, no. 22, (2003) 1 Juli: een heugelijke dag? 1 juli 1863 – 1 juli 2003, "Ai Dios alafin, awor nos tur ta liber", Gedenkboek 140 jaar Emancipatie, Nationaal Archief, isbn 99904-1 125-5
Marcha, Valdemar (2003), Emancipatie, beeldvorming en etniciteit, Nieuw leven op oude ruïnes, den Allen, RM, Heijes, C (red) Emancipatie & Acceptatie, Curaçao en Curaçaoënaars, Beeldvorming en identiteit honderdveertig jaar na de slavernij, Amsterdam: SWP
Römer, Amado (2003), Beeldvorming en economische bedrijvigheid, Afschaffingvan de slavernij en bedrijvigheid van geëmancipeerden, den Allen, RM, Heijes, C (red) Emancipatie & Acceptatie, Curaçao en Curaçaoënaars, Beeldvorming en identiteit honderdveertig jaar na de slavernij, Amsterdam: SWP
Rosalia, R.V. (1997), Tambú. De legale en kerkelijke repressie van Afro-Curaçaose volksuitingen, Zutphen: De Walburg Pers


c: text/html

text:
Un retina bionico masha chikito lo restablece e bista na esnan ciego
Aki dos aña na Israel:
ORANJESTAD (AAN) – Den noticia internacional via agencia Efe, por a tuma nota di un informacion cu ta un speranza grandi riba su mes, pa personanan ciego.
Pensa riba recuperacion di bista cerca personanan ciego te awor tabata mustra un imposibilidad, sinembargo un compania cientifico di Israel, lo por comberti den realidad cu pacientnan cu ta sufri di ceguera door di deterioro di retina, por recobra nan vision.
Ta trata di un dispositivo masha chikito (di grandura di un pipita di aroz), cu ta bay reemplaza e funcion di e retina captando e señalnan visual manera un camera, pa despues nan bira señalnan electrico cu ta stimula e neuronanan pa crea e imagennan den e cerebro.
E chip a wordo purba cu exito den porconan y e compania “Nano Retina” cu sede na e ciudad Herzliya, na Israel, ta prevee di conta cu un ser humano pa haci e prueba di e asina yama “Bio Retina” aki dos aña.
Den lapso di un siman e pacient lo por mira di manera inmediato, segun e director ehecutivo di e compania, Raanan Gafen, a splica e agencia di noticia Efe.
El a menciona cu nan kier duna hende ciego e vision suficiente cu por permiti e funciona den sociedad y bira atrobe independiente, manera por cana den lugarnan conoci y wak su sernan keri.
E chip ta wordo implanta na parti patras di e wowo den un operacion sumamente simple, similar na un catarata cu ta dura 30 minuut y ta rekeri di anestesia local so.
E vision cu e pacient lo haya lo permitie wak television y identifica caranan, pero e lo ta blanco y preto y e personanan cu ta haya e dispositivo lo no por stuur auto ni lesa letternan cu no ta di tamaño hopi grandi.
Ciencia no por a supera ainda blanco y preto, riba e tereno aki, pero nan ta pretende di yega mas leu cu por ofrece colornan shinishi pa e pacientnan por aprecia sombra y contorno.
E implante lo bira uno definitivo pasobra e no ta dispone di bateria y su unico fuente di energia lo ta esun cu ta bin di bril di solo, diseña specialmente pa transmiti un laser directamente na e chip y lo por wordo recarga anochi.
E bio retina lo actua di manera armonioso cu e movecion natural di wowo, incluyendo e globo ocular of e dilatacion di pupila, locual lo facilita e pacient wak di banda pa banda sin nodi di bira su cabes.

robotstxt: allowed

filter: keep


text:
Talk:Ortografia di papiamentu
Kontenido
Ortografia di Aruba[editá | edit source]
Trahando e artíkulo aki, mi a huza un buki ku gobièrnu di Kòrsou a publiká na aña 1983 i anotashonnan di mi mes i di otro ku no ta mas bieu ku 2-3 aña. Mi ta suponé ku mi a ilustrá tur loke a konkludí di e Komishonnan di Maduro i Jonis, pero mi por ta inkorekto tambe. Si bo ta mira eror den e reglanan ku mi a pone den e artíkulo, òf si bo ta haña falta algu, por fabor laga mi sa i koregi esaki.
Tratando e ortografia di Aruba, mi no tin ningun informashon di esei. Mi ta pidi kualke persona di Aruba, òf kualke hende ku sa di reglanan ofisial di gobièrnu di Aruba, lokual ta trata e ortografia, por fabor laga mi sa i añadí na e artíkulo aki. Asina tur hende na Wikipedia por sa tur loke ta trata e ortografia di Aruba i di Antias.
--Kamizu 13:20, 16 April 2006 (UTC)
Ortografia di Papiamento[editá | edit source]
Ya pa aña largo caba tin varios discucion riba Papiamentu y Papiamento, si mi ta wordo permiti tin un publicacion haci na aña 2006 cu e aprobacion di e ortografia di e Papiamento door di Staten di Aruba.
Lo ta bon pa tene esaki en cosideracion mirando cu e Papiamento a bira un idioma drasticamente completo na e Papiamentu.
--Ronald Laclé 08:50, 19 desèmber 2006 (UTC)
Uzo di un Korektor ortográfiko por ta útil?[editá | edit source]
For di algun luna kaba ta disponibel un Korektor ortográfiko pa e dos estilo di skirbimentu, esta Papiamentu i Papiamento, bo ta kere ku e erment ei por ta útil pa traha miho artíkulonan den e dos estilonan? Kíko abo ta pensa?
Tambe, bo uso di e Korektor ei por yuda nos sa kiko ta funshonando bon i kiko no...i dje manera aki traha mehoramentu di e Korektor..
--Manuel 11:13, 24 novèmber 2012
Translation[editá | edit source]
The article seems to be pretty complete now and it would be awesome if you could help me translate it into English: Translation of:Papiamento ortography
Komparashon entre Português, Papiamentu, Kriolu di Guinea-Bissau...[editá | edit source]
It is annoying to see this comparison pasted into every article that pertains to Papiamento in any way, on every language's Wikipedia. I hope the person who is doing this will calm down and think about the relevance of his material compared to the topic of the article. Rikat 02:36, 22 sèptèmber 2008 (UTC)


text:
Asunto cu Grupo di Siete ta tras di lomba
Pa Pader Jairo Maduro:
ORANJESTAD(AAN): Recientemente Obispo Luis Secco tabata na Aruba riba peticion di Grupo di Siete pa combersa tocante di e discusion cu a surgi entre e grupo cu Pader Jairo Maduro en conexion cu textonan cu menasa cu a Pader Jairo a ricibi for di un miembro di e grupo. Den un reunion mas tempran riba e dia cu Pader Jairo Obispo y e pastoor a acorda cu ta pone un fin na e discusionnan aki cu no ta bon ni pa e pader, ni pa ningun hende, ni pa Iglesia.
E combersacion entre e dos cleronan a bay den un bon ambiente y nan a come lunch hunto merdia. Pader Jairo ta keda cu Parokia di Brazil, unda e tin shete aña caba trahando como pastoor, sirbiendo e comunidad.
Pader Jairo ta splica cu Obispo a pidie pa laga e so reuni cu e Grupo di Siete, cual a yega na e reunion cu dos otro persona acerca. Durante di e encuentro ey, nan a haya e oportundidad pa expone nan problema, e descontento cu nan tin cu e pastoor y a yega na un acuerdo cu Obispo cu e asunto aki ta wordo poni tras di lomba y no ta sigui cu e discusionnan.
Obispo no a papia detayenan di e reunion cu Pader Jairo y e mes a regla tur cos, Maduro a comenta. Obispo a kere cu el a logra su obhetivo, pero despues a experiencia un decepcion grandi ora cu el a wordo informa cu e grupo a sali di e reunion y na radio di Mimi Koolman, e doño di radio a sigui cu un tono instigante.
Aunke e miembronan di e Grupo di Siete mes a papia cu un tono hopi sosega, segun Pader Jairo, Sra. Koolman ta esun cu a sigui cu expresionnan manera mester resa pa pastoor y ademas a pone un articulo su otro dia den corant Solo di Pueblo cu informacion cu no ta corecto.


text:
Centro di Motivacion, un proyecto ehemplar cu ta cumpli cu tur standard internacional
Proyecto pa duna tratamento na adictonan ambulante lo keda cla na October!
ORANJESTAD (AAN): Por ripara cu e trabaonan ta andando pa loke ta bay bira Centro di Motivacion cual ta bay worde crea pa trata e adictonan ambulante.
E centro aki ta bay ta ubica den e cura di KIA.
Minister di Salud, Dr. Richard Visser a bay haci un inspeccion na elugar pa asina mira con e trabaonan ta avansando. E por a haya un bista di con esaki ta canando ya cu practicamente e construccion ta yegando na su fase final.
E mandatario a duna di conoce cu esaki ta un proyecto cu ta cay bao di su maneho como Minister di Salubridad Publico y Deporte pa atende cu e adictonan ambulante, pero mas enfoca pa esnan cu ta bao curatela.
E ta un proyecto cu ta worde realisa cu sosten di Fondo Desaroyo Aruba (FDA), cual a pone disponibel 1.2 miyon Florin.
Un parti di e edificio aki a ser uza den pasado pa pone stranheronan aden, pero e pida aki a worde kima. Esaki tabata un proyecto hopi intensivo cu a cuminsa un par di aña pasa riba dje y aworaki e ta yegando na su punto final.
A keda dicidi cu un parti di dje por worde uza door di KIA ya cu nan tin problema cu e capacidad y cu e normanan CPT. E parti aki ta conforme tur e normanan CPT.
Minister Visser a laga sa cu e centro aki lo tin capacidad pa 48 persona bao curatela of detenido. Tin cuatro cel isola conhuntamente cu camaranan pa monitor e personanan cu ta den e centro, entre otro.
E Centro di Motivacion ta bay alberga Centro Dakota cu lo bin eynan cu psikiatra, psicologo, y tur e terapistanan. Un di e aspectonan mas importante ta cu e espacio aki mester ta CPT Norma. Esaki a dura un tiki mas pero na October e luga aki ta bay worde entrega totalmente cla.
A agrega cu e personanan cu ta bin akinan no ta manera den pasado cu ta gewoon pone nan eynan y no a haci nada cu nan. Awor e adictonan ambulante lo bay bao tratamento pa nan rehabilitacion bao supervision medico. Tin un programa completo pa tur e lunanan cu e personanan ta keda na e centro.
Dr. Visser a reitera cu e proyecto aki lo keda cla na October y lo haci uzo di dje inmediatamente. Esaki lo traha como un continuacion di e programa unico cu tin actualmente cu ta esun di curatela y ademas lo amplia e capacidad pa cu esaki.
E centro aki lo yuda resolve hopi di e “bottle necks” cu tin na Dakota. E problematica di e adictonan ambulante a worde alivia masha hopi mes aunke semper tin un par, a bisa.
E programa aki ta enfoca pa traha cu e adictonan problematico y traha riba nan terapia di rehabilitacion. For di e centro aki nan lo pasa na un di dos fase y di tres fase di nan tratamento.
E Centro di Motivacion lo bira e prome fase pa desintoxica e adicto y elimina e droga for di nan curpa. Nan lo keda 6 luna eynan y despues nan lo gradua pa e siguiente nivel te ora nan bay den e nivel di reintegracion den nos sociedad, a señala. E proceso ey lo dura dos pa tres aña.
E mandatario a enfatisa cu Centro Dakota lo worde cera completamente pa asina bay over na un proyecto ehemplar cual ta cumpli cu tur e standardnan internacional.


text:
April 29, 2014 / Lokal
Pa duna tempu pa kaba di studia veredikto:
NO TA KOREKTO KOMPARA SPESIALISTANAN LATINO KU ESNAN DI KORSOU
Segun parlamentario Omayra Leeflang.... UN SALUBRIDAT SIN INSPEKSHON TA HUNGA KU KALIDAT DI KUIDO ...Trato ku gobièrnu ta duna ta pone ku profeshonalnan no ta interesá...
Zita Jesus-Leito ke sa si puesto di Inspektor ta reserva pa Whiteman..
Segun Charles Cooper (MAN)...
Segun sra. Jasinta Scoop-Constancia... TEMPU DI DR. HUURMAN, PUEBLO TABATA SINTI SU MES ‘SAFE’ ...E tabata mustra riba kosnan fo’i sla...
“Reception closed”...
Ronaldo Abrahams...
DIGICEL BUSINESS REKONOSE KU KUATER PREMIO REGIONAL
...Dia 30 di aprel próksimo...
Aspen Times Weekly....
© 2013-15 Extra - Notisia di Korsou


text:
March 16, 2013 / Lokal
MINISTER BEN WHITEMAN MES A BAI SAKA TUR HENDE NA BZV MANDA KAS
Segun polis i OM mester a garantisá siguridat
...Minister Balborda a pone otro hende pa manehá OW temporalmente...
...Minister Bitorina: Un problema grandi ta dosentenan no kalifiká...
...den kaso di parlamentario Patrick Illidge i Bada Bing...
...“Gobièrnu di Reino, mester konsultá ku tur partner den Reino, pues inkluso Kòrsou”...
MFK ta lamenta ku….
E promé 2 miembronan di tim kulinario ta
© 2013-15 Extra - Notisia di Korsou


text:
April 16, 2013 / Lokal
Wimbert Hato relashonista públiko SVB ta aklará....
...relashoná ku sertifikashon avion...
Ultimo ora
TRANSPARENCY INTERNATIONAL TA BISHITA KORSOU
Humphrey Davelaar ta bisa ku
Omayra Leeflang di Par ta kere ku.....
INFORMASHON TA MASHA IMPORTANTE DEN KAMBIO DI LEI DI BELASTING RIBA KAS
...Minister Josepha: Herman George lo ta enkargá...
Direktor di Aqualectra:
Direktor di Aqualectra Darick Jonis:
UN DIA DESPUES DI SALI FO’I PRIZON, SHARLON A SUBI AVION KU DROGA
RICHARDSON A PIDI KORTE PA TENE KUENTA KU E TA RIBA BON KAMINDA
© 2013-15 Extra - Notisia di Korsou


text:
May 29, 2013 / Lokal
...Ivar Asjes ke sa dikon UTS A PERDE 10 MION DEN UN AÑA DI TEMPU ...a entregá preguntanan defuntu Wiels riba loteria via sms UTS...
Di akuerdo ku Minister Earl Balborda.... UTS SOLAMENTE TA DUNANDO GOBIERNU DOLO DI KABES ...No ta hasi ganashi, servisio ta laga di deseá...
Segun fiskal ta trata di un kaso di vengansa pa morto di Kani den barberia... DEMANDA DI 20 AÑA DEN KASO ASESINATO CATIA SNACK ...Segun fiskal, Queendrely tabata di alto kaliber den su gèn...
...Sr. L.V. Jansen ta gana 1.100 florin i un ‘handyman’...
...Ivar Asjes ta konvensí... ORA GABINETE POLITIKO SINTA LO SAKA RAPORT DEBE MFK NA TELECURACAO ...a laga gobièrnu paga propaganda polítiko di MFK...
AIROPUERTO DI KORSOU TA ESENARIO PA KAMBIO DI MOTOR AIRBUS 330-200
...no por haña e kulpabel...
...Sra. La Cruz ta gana 2000 florin i un ‘handyman’...
© 2013-15 Extra - Notisia di Korsou


text:
Entidat Públiko di Boneiru ta informá:
VIGILANSHA INTENSIVO FOR DI WILLEMS-TOREN TE KU MOROTIN
Kralendijk— Entidat Públiko di Boneiru ta pone tur siudadano i bishitante di Boneiru na altura ku entrante djaluna 19 te ku 20 di yanüari 2015 lo tin vigilansha intensivo na parti sùitost di Boneiru (liña di kosta) for di Willemstoren te ku Morotin dor di e Koninklijke Marechaussee (Kmar), Kuerpo Polisial Hulanda Karibense (KPCN) i militarnan.
Manera ya ta konosí Kmar, den koperashon ku KPCN, i bou di supervishon di Ministerio Públiko, ta kondusiendo un investigashon penal en konekshon ku e kantidat di narkótiko ku a konfiská den awanan rondó di Boneiru. E bosero durante e investigashon aki ta Ministerio Públiko.
Teniendo kuenta ku ainda lo por tin algun kantidat di narkótiko ta drif rònt i por yega kosta i ku esaki por trese peliger ku n’e (na salubridat), Gezaghèber sr. Edison Rijna, en konekshon ku posibel disturbio di órden públiko i seguridat, ta ehekutá un mandato basá riba artíkulo 174 di WolBes. E mandato aki ta enserá ku e área ariba menshoná (willemstoren te ku Morotin) referiendo na informashon presedente lo ta será pa públiko. Manera a menshoná kaba lo tin kontròl. Riba petishon di Gezaghèber a hasi un yamada pa asistensha di militarnan basá riba e lei di seguridat di BES (veiligheidswet BES) Nan ta sostené Kmar i KPCN dor di hasi e kontròl intensivo i asina kumpli ku e mandato ku gezaghèber a emití. (kontròl/órden públiko)
E mandato aki ta vigente 2 biaha 24 ora, kuminsando for di djaluna 19 di yanüari pa 0:00’or di mardugá.
Un súplika ta bai na tur siudadano i bishitante pa tene kuenta ku esaki i duna koperashon dor di keda leu for di e área di investigashon i sigui indikashonnan di polis, Kmar i militarnan.
Entidat Públiko di Boneiru ta gradisí, na nòmber di Kmar i Polis, tur siudadano i bishitante di Boneiru pa nan koperashon den esaki.
FUENTE: GOBIERNO DI BONEIRU.


text:
January 7, 2013 / Lokal
...awe mainta... SITEK TA SPERA TUR TRAHADO DI FEFFIK NA SEDE ...trahadónan atrobe ta desaprobá maneho di direktiva di FEFFIK...
...di akuerdo ku Direktiva di SBZV...
Di akuerdo ku presupuesto 2013....
KORSOU LO A BLOKIA ST. MAARTEN FOR DI SISTEMA NA FRONTERA
Minister v/d Horst
...karta ku vários pregunta pa reunion Staten awe mainta...
...Stichting Tegen Kindermishandeling
Deurwaarder hasiendo trámitenan nesesario
Pa sosten ku el a haña atraves di añanan:
© 2013-15 Extra - Notisia di Korsou


text:
December 16, 2014 / Lokal
Asjes: Koperashon ta imperativo basá riba rèspèt mutuo
Den karta pa minister Dick, Charles Cooper ta bisa...
Sarah Wescot-Williams: Premiernan femenino Antia tabata pionero
...Eks premier Don Martina: Kòrsou e promé pa haña medida general...
Di akuerdo ku sr. Raul Manotas...
Hues ta duna òrdu:
Denter korto: MAMA DI YU DI “VENENU” AKUSADO MAYO DEN ASESINATO HATO LO KEDA DEPORTA Venenu ke wak su yu promé ku deport’é pa Sto. Domingo
HEALTH HAPPY HOUR & NOMINADO WEIGHT CARE AWARD NOVEMBER 2014
ku chèns di gana 25.000 Fun Miles den luna di desèmber
© 2013-15 Extra - Notisia di Korsou


text:
Falta un siman so pa e Masquerade Party di Kiwanis Club of Palm Beach
ORANJESTAD (AAN): Diabierna februari 13venidero, Kiwanis Club of Palm Beach, un biaha mas lo ta organizando nan Masquerade Party, cu tur aña ta wordo cataloga como e fiesta di aña y e hottest party in town. Lo bay tin yen sorpresa atrobe.
E bandanan pa e Masquerade Party lo ta Tsunami, ‘N Fuzion y Robert Jeandor y su Solo Banda Show.
Como atraccion adicional e Masquerade Party di Kiwanis Palm Beach tin pafor prome cu drenta e Masquerade Party mes North Star Steelband y The Failures, kende nan tin e Road Jam di 2014. Es decir, sin a drenta e Masquerade Party ja caba esnan cu ta atende e fiesta ta den ambiente di Carnaval.
Aparte di esaki lo tin entre otro Academy Brassband cu lo bin cu un tremendo show, cual porcierto lo ta un di e tiki presentacionan di Academy Brassband den e temporada aki. Special riba e fechanan di e fiesta ta cu e ta cuminsa riba un Friday the 13th pasa over pa Valentine’s Day. Pa e lovebirds Kiwanis Palm Beach lo tin algo special. Tambe lo tin “Ora Loca”, pa cual e Masquerade Party ta bon conoci pe tambe.
E Masquerade Party ta un fiesta “Open Premium Bar”, pues nada di cash bar of tokens, y Premium Snacks. Tambe lo sirbi e famoso corn chowder soup. Ta e fiesta di aña cu bo no tin cu bin cu cartera. No lo falta tampoco e fabuloso doorprizes y tampoco premionan pa e diferente difraznan.
E fiesta lo ta na Renaissance Convention Center y lo cuminza 9:30PM y lo bay te cu 2:30AM. Tur e fondonan recauda cu e Masquerade Party di Kiwanis Palm Beach to bay den nos comunidad.
Pues…..si bo no tin bo carchi ainda, buske liher cerca cualkier miembro di Kiwanis Club of Palm Beach of na Optica Oduber & Kan, of “like and share” Kiwanis Palm Beach su Facebook page www.facebook.com/kiwanispalmbeach pa participa pa gana un ticket pa e Masquerade Party 2015, pa asina bo no tin cu keda for di e fiesta di aña.


text:
December 6, 2012 / Lokal
...segun rapòrt di inspektor di salubridat sr. Jan Huurman... “POSIBLEMENTE” DOS PASHENT A FAYESE KOMO KONSEKUENSIA DIREKTO BAKTERIA KPC ...den hospital...
...inspektor di salubridat ta puntra:
...Minister Jardim: No tin sinkronisashon entre komisarionan i akshonista ètòl...
...di akuerdo ku hefe Ontvanger, sr. Alfonso Trona... OPSTAKULO A STROBA ONTVANGER DI BENDE STEKER MAS TEMPRAN ...mas lat den desèmber ta kuminsá bende...
...pa mas tardá 15 desèmber...
...A kibra porta pa por a drenta... ENTRADA HUDISIAL DEN DOS KAS RIBA SERU PAPAYA ...un sospechoso detené...
3 AÑA, 1 KONDISHONAL PA TATA KU A VIOLA YU DI KRIANSA
E último plan trahá pa Usona/Brenschot...
© 2013-15 Extra - Notisia di Korsou


text:
Premier Eman y Accion di Bario a bay Cura Cabay Zuid
ORANJESTAD (AAN): E compromiso pa yega den tur skina di nos isla ta algo cu Prome Minister Mike Eman ta mantene fuerte den su agenda. Diahuebs mainta, e mandatario a dedica na bishita habitantenan di Cura Cabay Zuid, for di unda el a sali merdia satisfecho despues di a comparti y brinda un sosten adicional.
Manera ta costumber den e actividad di Accion di Bario, Minister President Mike Eman tabata compaña pa ekiponan di Serlimar, GKMB y FCCA, entre otro. E ultimo aki tabatin un funcion esencial, mirando cu e compleho di edificio di apartamento ta un proyecto di y bou maneho di e fundacion.
Bus di Salud tambe tabata presente y e siman aki cu un mensahe special. Despues di a atende un grupo considerabel di habitante cu kier a controla nan estado fisico, a conscientisa riba Dia Internacional di Riñon. Pesey mes a comparti informacion y brinda cu awa manera ta recomenda pa haci ocho biaha pa dia, tur dia.
Premier Eman a finalisa e Accion di Bario e siman aki gradiciendo un y tur pa nan cooperacion; specialmente e habitantenan di Cura Cabay Zuid Complex pa nan bon bini caluroso den cada cas. Habitantenan ta sumamente contento y orguyoso di tin un mandatario cu ta tuma e interes y tempo pa pasa den nan bario y wak cu tur cos ta cana manera mester ta. Di e manera aki ta sigura, cu cada dia mas, ta yega na e meta di duna un nivel halto di bida na tur e ciudadanonan di Aruba.


text:
Archivo di December, 2012
ORANJESTAD(AAN): Tabata Diadomingo pa 5’or di marduga prome minister Mike Eman a corona reina y rey di dande 2012.
Reina di dande ta Marelene van der Linde di Grupo Los Hermanos cu a gana e titulo pa di dos aña sigui. Rey di Dande 2012 a bira Eric Ras di Grupo Sonido di Antaño.
El a yega di sali Rey di dande caba den pasado. E festival a bay hopi bon yena cu ambiente. Eric Ras a bisa cu awor e tin tres corona y ta net un pa cada yiu.
Tambe tabata tin diferente otro premio durante e anochi di e festival. E resultadonan ta lo siguiente.
Propio Composicion
Ciudadanonan a bin ta ripara esaki…
ORANJESTAD (AAN): Contrario na añanan anterior, tin indicacion fuerte cu pueblo ta halando faha mara aun mas compara cu den pasado. Hendenan a stop di cumpra rifa, hendenan a stop di cumpra ticket pa bingo, hendenan ta stop di bay wak comedia, y hasta a stop di sali bay come anochi cu famia.
Situacion financiero di e isla ta hopi bisto pa tur hende. Y e biaha aki, sorprendentemente ta parce cu menos clapchi ta worde tira desde Diahuebs cu a cuminza bende na Aruba.
ORANJESTAD (AAN): Autoridad encarga cu Atraco Team a pone man riba un sospechoso relaciona cu e atraco arma cu a tuma lugar riba Shiva’s den Plam Beach Plaza.
Aunke basta dia a pasa e investigacion nunca a stop. E agentenan encarga cu Atraco Team a keda busca tur pista necesario pa yega na esnan cu a comete e acto aki. Asina a logra pone man riba un prome sospechoso cu ta un homber procedente di Venezuela.
ORANJESTAD (AAN): Tin informenan cu ta mustra cu e Gobernador di Miranda (Venezuela) Henrique Capriles Radonski a viaha pa Aruba den un avion priva y despues pa New York pa ayanan topa cu su mayornan. Esaki lo a sosode e siman aki cu a pasa.
E informe aki a bira conoci ya cu hendenan di e gobierno di Chavez a cuminza keha cu Capriles a viaha pa Aruba mientras cu e trahadornan di e gobernacion di Miranda no a haya nan aguinaldo completo.
ORANJESTAD (AAN): Atraco Team su investigacion ta canando perfectamente e momentonan aki.
Esey nifica cu pa algun tempo e sospechosonan lo keda tras di trali. Den cada grupo cu keda deteni tin mas caso ta aparece cual nan lo ta liga na dje.
Den e investigacion relaciona cu e dos detencionnan na Koyari y tambe Ponton tin tambe un muher deteni como sospechoso. Aki ta trata di e muher cu lo ta of tabata tin relacion cu un di e sospechonan cu Arestatie Team a lanta bai cune na Koyari.
ORANJESTAD(AAN): E sospechoso fam Fingal cu a keda deteni pa arestatie team algun dia pasa ya caba ta den libertad. Atraco Team tabata tin mester di dje y su amigo. Ambos ta relaciona cu ladronicia di auto y atraco. Nan no ta desconoci di polis.
Na Koyari y Ponton e detencionnan a tuma lugar. Asina a pone man riba ambos drumi den oranan di marduga. E investigacion a sigui caminda e proceso di interogacion tabata crucial pa e caso. E sospechos principal ta Zievinger cu si a keda deteni. Fingal y Zievinger ta amigo.
Parti di e declaracionnan haci pa Fingal tabata importante den e caso. Awor cu recherche a keda cla cune a lage bai. Asina mes su amiga of ex amiga ta den man di husticia tambe awor.
Inspector Ricardo Muller:
ORANJESTAD(AAN): Pa loke ta e situacion den trafico e sentimentonan ta mixto pa e inspector di polis Ricardo Muller kende ta hefe tambe di e departamento di trafico.
El a splica cu ta diferente multa a worde duna y en general basta proces verbal a worde traha. Polis a registra sigur un 500 y pico accidente tur luna.
Esey nifica mas cu 6000 mil accidente pa aña cu ta hopi halto. No tin auto dimas pa un lugar asina chikito. Nos ta riba 60 mil auto cu plachi A sin conta e otro vehiculonan ya caba ta yega 70 mil auto na Aruba.
Pa tin asina hopi auto mester tin e caminda tambe pa nan core. Ta spera cu otro aña keda cla cu e vierbaansweg y tambe cierto ringweg pa alivia e situacion di trafico.
ORANJESTAD (AAN): Minister di transporte Otmar Oduber a bisa den pasado cu mientras Curacao no baha nan airport tax pa Aruba nan lo mantene tambe esun di Aruba mescos.
E mester ta un deal igual. Pa hopi tempo tin hende cu tabata bogando pa baha e prijs di airport tax entre e islanan den reino.
Esaki ta algo cu a keda na puro promesa. Minister di transporte Otmar Oduber na diferente ocasion a splica cu ainda su colega na Curacao no kier trece e cambio pa baha airport tax.
Parlamentario Marlon Sneek cu un mensahe pa MEP:
ORANJESTAD (AAN): Segun Marlon Sneek di AVP, algun siman atras nos por a mira e lider di “Mal Ehempel pa Pueblo” (M.E.P). hunto cu su piratanan ta cana piki pieu riba e proyecto di tram den caya grandi. Hasta nan tabata buscando hende pa entrevista y nan a worde mal sirbi.
Despues a sigui e inauguracion di e tram y a laga sa di no lo ta presente paso nan lo tin otro actividad e dia ey. A cambia e dia di inauguracion pa motibo di jobida y toch nan no a presenta.
Mañan dia 31 di december gobierno cu Mambo a organiza diferente actividad den caya grandi pa asina pueblo por haci su compranan den un ambiente festivo y sigur cu lo bay tin e dande y e pagara.
ORANJESTAD(AAN): Eric de Cuba ta naci na Aruba 8 Jan 1968 y biba na Sero Blanco. Actualmente e ta wordo busca pa atraco y tambe pa intento di asesinato atrobe. E tabata sera recien pa algun aña relaciona cu un hincamento. El a hinca un persona den garganta y tabata falta poco pa e persona aki a fayece. E tabata sospecha cu e persona aki lo tabata tin algo cu su ex.
Ta mas bien un lift el a duna e ex pa trabao y a hera haya su morto na man di e homber Eric de Cuba. Eric de Cuba ta un adicto biba na Sero Blanco. E tin e bario tambe teroriza cu ladronicia. Actualmente tin sospecho tambe pa atraconan arma cu e lo a comete.
ORANJESTAD(AAN): E grupo di carnaval “Touch of Brazil” conoci tambe como TOB a cera aña den gran forma na Drop & Nuts situa na Dakota.
E evento awe a bay compaña pa hopi musica, ambiente y cu un cantidad di invitado presente. Tur cos ta mustra cu e aña aki TOB lo kibra tur record di inscripcion, specialmente pa Fakkel Optocht.
Den un ambiente unico hunto cu transmicion bibo di e emisora Power FM, presentacion di un grupo di Dande y Rincon Boyz, e participantenan den e grupo TOB a yega na cantidad pa por sigui inscribi y despedi di aña 2012.


text:
Carta abierta pa Minister Michelle Winklaar
Di Nuhad Mansur
A mi no a studia Economia, pero mi Universidad ta añanan di experiencia den negoshi
Ultimamente tin hopi negoshi grandi aki na Aruba cu ta cabando cu esunnan di Arubianonan. Competencia ta sano. Pero hopi di nan ta bin pa gana placa y nada mas. Ya cu di servicio y amabilidad y compasion nan no tin nada. Ta masha poco lugar aki na Aruba tin e dicho na pecho cu ainda cu “Cliente ta Rey.” Y loque mas nan ta lubida pa ora di traha megastorenan asina, mester tin un servicio pa hendenan incapacita y no por cana hopi. ya cu nan tambe ta conta ainda den nos comunidad.
Un sra. grandi, amiga di mi, pacient di cancer a bin DIARIO pa conta cu el a ricibi un trato no mucho bunita na Superfood. E persona di edad a bay e lugar ey y tabata na di dos piso caminda diripiente e no a sintie mucho bon, el a dicidi cu e ta bay sinta un rato, pero e no por a haya un stoel pa e sinta. Como cu e no a weita ningun caminda un stoel, el a dicidi di bay sinta den esunnan cu ta pa muestra pa wordo bendi. Diripiente un mucha muher Arubiano a bin bise cu e tin cu lanta for di e stoel pasobra e stoelnan ta pa show. E Sra. di edad a keda masha decepciona cu e servicio ricibi ya cu ta e hefe ta manda e empleada bisa esey. Y ta pensa cu ta con nan ta traha un lugar asina grandi y no tin ni un stoel pa bo por sinta un rato. Ta con nan kier pa e clientenan y specialmente e bieunan y malo bin cana henter e lugar sin ningun facilidad pa descansa. Sikiera nan por pone e scooternan electrico of algun banki pa yuda den esaki. Acaso e grandinan no ta conta mas?
Mesun amiga a reclama cu el a bay puntra un Hefe Hulandes si nan por tin articulonan di pasco y e contesta cu el a haya ta, ”Bo ta wak coy Pasco, si bo no a mira ta pasobra nos no tin”. E cliente a keda asina babuca pensando ta ki servicio esaki ta. Aruba no ta conoci pa e servicionan asina, Aruba ta conoci pa Arubianonan cu tin amabilidad, cu ta trata tur hende manera un rey. Pero awor parce cu trahadornan cu ta bin for di tur parti di mundo ta bin daña e mal imagen cu nos Arubianonan semper a conoce. Asina ta, Sra. Minister, pone atencion y stop di divulga pa mas negoshi habri, mas negoshi ta di hende di afor, mas nan habri mas di Arubianonan ta cera. Aruba ta chiquito pa tanto negoshi y e mayoria ta di stranhero, e placa ta bay afo. Arubianonan ta keda sin negoshi, sin trabao, sin pais y sin idioma, pasobra tur ta wordo acumula di hendenan cu no kier papia Papiamento. Asina ta pa cu e eleccion aki busca pa drecha Aruba y pa e keda Aruba pa Arubiano, y esunnan cu ta bin ta welcome, pero nan mester tin e compasion y amabilidad di nos hendenan.
E tempo cu nos tabata na RUSIA, e gobierno a pone aviso den corant cu ta exigi cu e personanan cu ta bin traha na Rusia ta welcome, pero nan mester papia nan idioma, casa cu un solo muher y haya dos yiu solamente. Claro, e ta un exigencia grandi, y Rusia ta masha grandi tambe, pero nan ta protégé nan pais pa e no perde su custumbernan.
En vez di pensa ariba e proximo eleccion, por favor, pensa ariba nos proximo generacion .


text:
MINISTER PAUL CROES TAMBE A ENTREGA DENUNCIA CONTRA DI E CONSTANTE INSULTONAN DI JAN DE RUYTER
ORANJESTAD- Jan de Ruyter, kende ultimo tempo ta bin ta scirbi pa Solo di Pueblo, y ta bin ta insulta tur Minister na su antoho, ayera mainta a ser cita pa Fiscal Mayor na Ministerio Publico.Di acuerdo cu vocero di Ministerio Publico, tabata un reunion informativo, unda Fiscal Mayor a reuni cu Jan de Ruyter, relaciona cu e denuncia cu el a entrega contra di Minister Otmar Oduber.
Abono 'online' ta nesesario


text:
Eskudo di Kòrsou
Símbolonan di pasado, presente i futuro Riba nos Eskudo tin un korona i mei mei di e Eskudo mes tin un eskudo mas chikitu.
E eskudo chikitu ta kòrá. Un faha pretu vertikal ku tres krus di San Andres koló blou, ta parti’é den dos parti igual. E Korona di oro riba e Eskudo i e barku riba laman ta rekordá nos e union históriko ku e riku i poderoso Amsterdam. Den Siglo di Oro e siudat aki tabata dominá henter mundu di komèrsio i konsekuentemente tambe negoshi di plaka den siglo 18. Pa medio di su influensha dominante den “West-Indische Compagnie”, Amsterdam tabata kontrolá nabegashon transatlántiko i asina tambe komèrsio di produktonan kolonial ku paisnan merikanu, usando haf di Kòrsou komo sentro di komèrsio prinsipal.
Tabata Maximiliano di Oustria (emperador di e asina yamá “Heilige Roomse Rijk der Duitse Natie”, na kual Ulanda tabata pertenesé den e tempu ei) kende a regalá Amsterdam e korona di oro riba su eskudo di tres krus. E tempu ei, 1489, Maximiliano di Austria tabata okupá e puesto di regente tambe pa su yu hòmber Philips de Schone, Heer der Nederlanden.
Ku e regalu aki Maximiliano di Oustria a demostrá e gran nifikashon finansiero-ekonómiko ku Amsterdam tabatin pa e dinastia ku tabata na mando i su simpatia speshal pa e siudat aki. E mesun relashon aki tambe tabata eksistí entre haf di Amsterdam i haf di Kòrsou. Awendia e Korona ta indiká e union di nos pueblo ku Kas Oraño i Reino Ulandes. Un liña vertikal ta parti e Eskudo den dos parti igual. E banda na man robes di e Eskudo, ku e barku riba laman blou, ta simbolisá e importansha grandi di laman i nabegashon pa Kòrsou den pasado, presente i futuro. Den pasado, nos desaroyo tabata satisfaktorio. Nos antepasádonan a bini Kòrsou ku barku for di tur parti di mundu, aunke no tur ora boluntariamente. Trahando duru –sea obligá òf nò –nan a laga un isla ku prosperidat atras. E koló blou riba e Eskudo ta simbolisá tambe fieldat: fieldat na tradishonnan ku ta enserá puntualidat, sinseridat, ingeniosidat, produktividat i espesialmente amor pa nos tera natal Kòrsou.
Na banda drechi di e eskudo tin un palu kargá di laraha. Solamente si nos praktiká tur e tradishonnan ku e banda robes ta mustra nos ariba, e palu lo sigui karga fruta na abundansha. Asina e suela di Kòrsou lo sigui produsí frutanan riku, loke ta simbolisá pa e koló bèrdè ku tin den e parti drechi di e Eskudo. E ora ei tambe nos a pone Korona riba obra di nos antepasádonan. Nos yunan na grandi lo kontinuá nos trabou pa asina nos dushi Kòrsou keda pa hopi aña mas un isla bendishoná, kaminda nos tur por biba bon. [1]


text:
Relato 90: Ku e Señora na e Pos
HESUS a sinta pa sosegá na un pos na Samaria. Su disipelnan a bai na e pueblo pa kumpra kuminda. E señora ku ken Hesus ta papia a bini pa saka awa. Hesus a bis’é: ‘Duna mi poko awa.’
Esei a sorprendé e señora hopi. Bo sa pakiko? Pasobra Hesus tabata hudiu, i e señora tabata samaritano. I mayoria hudiu no tabata gusta samaritano. Ni sikiera nan tabata papia ku nan! Pero Hesus a stima tur sorto di hende. P’esei el a bisa: ‘Si bo tabata sa ta ken ta pidi bo awa, lo bo pidié i e lo duna bo awa ku ta duna bida.’
E señora a bisa: ‘Señor, e pos ta hundu, i bo no tin ni un hèmber. Unda bo ta bai haña awa ku ta duna bida?’
Hesus a bisa: ‘Si bo bebe awa di e pos aki lo bo haña set atrobe. Pero e awa ku mi ta duna por hasi hende biba pa semper.’
E señora a bisa: ‘Señor, duna mi e awa ei! E ora ei mi no tin ku sinti set nunka mas. I lo mi no tin ku bini aki pa saka awa atrobe.’
E señora a kere ku Hesus tabata kier men awa mes. Pero Hesus tabata kier men e bèrdat di Dios i su reino. E bèrdat ei ta manera awa ku ta duna bida. E por hiba hende na bida eterno.
Awor Hesus a bisa e señora: ‘Bai yama bo kasá i bini bèk.’
El a kontestá: ‘Mi no tin kasá.’
Hesus a bisa: ‘Bo tin rason. Pero bo tabatin sinku esposo i bo kompañero aktual no ta bo kasá.’
E señora a keda asombrá, pasobra tur esei tabata bèrdat. Kon Hesus por a sa tur esei? Sí, dor ku Hesus tabata Esun ku Dios a primintí di manda, i Dios a dun’é e informashon. Na e momentu ei e disipelnan di Hesus a yega, i nan keda sorprendí ku Hesus tabata papia ku un señora samaritano.
Kiko nos ta siña di tur esei? Esei ta mustra ku Hesus a trata hende di tur rasa ku bondat. I nos tin ku hasi meskos. Nos no mag pensa ku algun hende ta malu debí na nan rasa. Hesus ke pa tur hende konosé e bèrdat ku ta hiba na bida eterno. I nos tambe mester ke yuda hende siña e bèrdat.
Juan 4:5-43; 17:3.
Pregunta
- Pakiko Hesus a para na un pos na Samaria, i kiko e ta bisando un señora ei?
- Pakiko e señora a keda sorprendí, kiko Hesus a bis’é, i pakiko?
- Ki klase di awa e señora a pensa ku Hesus tabata papia di dje, pero ki klase di awa Hesus tabata kier men realmente?
- Pakiko e señora a keda asombrá tokante loke Hesus tabata sa di dje, i kon Hesus a haña e informashon ei?
- Ki lèsnan nos por saka for di e relato di e señora na e pos?
Preguntanan adishonal
- Lesa Juan 4:5-43.
Siguiendo e ehèmpel di Hesus, ki aktitut nos mester desplegá pa hende di otro rasa òf di otro antesedente sosial? (Juan 4:9; 1 Kor. 9:22; 1 Tim. 2:3, 4; Tito 2:11)
Ki benefisionan spiritual un hende ta haña dor di bira disipel di Hesus? (Juan 4:14; Isa. 58:11; 2 Kor. 4:16)
Kon nos por mustra apresio meskos ku e señora samaritano kende tabata ansioso pa kompartí loke el a siña? (Juan 4:7, 28; Mat. 6:33; Luk. 10:40-42)


text:
Chauffeur bou influencia a dal peaton
ORANJESTAD(AAN): Polis patruyando den cayanan di San Nicolas a bin topa un señora cu maleta ta cana laat diaranson marduga.
A pare pa wak si tur cos ta bon y verifica cu e maleta no ta horta, den e proceso papiando cu e señora un auto a pasa sin luz cendi, y dal e dama, dilanti bista di Polis, y lage herida atras.
Di biaha polisnan a actua y detene e persona stuur. Ta sospecha e chauffeur di ta stuur bou influencia.
Ambulance a bin na e lugar pa trata e victima y transporte pa Hospital. Polis di trafico a bin na e lugar pa asina haci un investigation, a confisca e auto tambe.


text:
Pasahero ta haya atake di curazon y muri riba vuelo di Martin Air
Turbulencia pa Aruba a spanta pasahero
ORANJESTAD (AAN): E trip di un famia back pa Curacao a caba den tristeza despues cu un di nan a haya atake di curazon durante e vuelo di Amsterdam pa Aruba.E pasajero su nomber ta Iris E. Muyden Pieter kende tabata hunto cu e famia cu destino Curacao.E señora tin 66 aña di edad. Mas cu un ora prome cu e avion di Martin Air a baha na Aruba ya caba na aeropuerto tabata pendiente pa yegada di e avion. E piloto mes no kier a divulga mucho cos.
Ora cu e avion a baha ya caba dokter y fiscal tabata presente. Polis na Grensbewaking tambe a bay abordo.
Despues cu dokter a constata morto e curpa a ser entrega na famia. Henter famia a baha na Aruba.
Segun informacion e señora ta sufri di curazon y e avion a pasa den un turbulencia. Den e proceso aki el a haya un atake di curazon y a muri mesora.
E avion ta baha na Aruba tur dia y despues ta sali pa Curacao y sigui pa Hulanda. Awor e famia lo haci e preparacion pa hiba e defunto back Curacao pa nan dere.


text:
Alex Tromp a laga parlamento y lo drenta otro funcion cu por ta publico of priva
ORANJESTAD (AAN) – Señor Alex Tromp ta otro di e parlamentarionan cu a sirbi fraccion di AVP, den su caso pa siete aña y mey, y cu awor ta retira for di Staten pa ocupa otro funcion, sea den sector priva of publico mes.
Den entrevista cu Matutino DIARIO, el a expresa cu tabata un honor pa su persona di a fungi como Parlamentario, funcion cu el a tuma pa reemplaza sr. Richard Visser ora cu el a tuma su retiro na Juni 2006.
El a expresa cu di curazon e ta bisa cu tabata un honor pa su persona experiencia esaki pa mas cu siete aña y mey, prome den oposicion hunto cu esnan cu despues a bira minister señor Mike Eman, lider di fraccion y den e ultimo constelacion sosteniendo gobierno.
El a subraya cu pueblo mester compronde cu cada parlamentario di tur fraccion, ta haci nan trabao na bienestar di e comunidad, cu nan propio ideologia y nan propio pensamento, y pesey e debatenan ta fuerte pero pa nan ta un honor.
Señor Tromp a expresa cu den bida e personanan ta haya nan mes den momentonan crucial ora cu algo grandi sosode cu nan, y pe mes un di e momentonan di mas orguyo cu lo keda pa resto di su bida ta, ora el a huramenta como Parlamentario.
Awor e ta bay pa otro reto cu no ta den Parlamento, pero e ta desea tur esnan cu lo sinta den Parlamento tur clase di exito. El a agrega cu e tin cierto opcionnan riba mesa, cu e tin cu delibera riba nan, y ora e tuma un decision lo divulga esaki pa comunidad. E reto nobo por ta den sector priva of sector publico, for di ambos e tin proposicion.


text:
Presonan a lanta pisa den prison na Curacao
Prome cu entrada “schoonschip”
Contra presencia wardado di presonan Hulandes
ORANJESTAD (AAN); Informe di Curacao ta mustra cu presonan cu Diadomingo a cuminza tuma nota e cantidad di Hulandesnan cu a cuminza invadi e instituto penitenciario na Koral Specht no a keda masha contento cu e yegada y mesora a cuminza rebeldia. Ya pa basta dia Minister di Husticia señora Jacoba a saca un comunicado cu entretanto e luna di Juni ta bay cuminza cu un limpieza por completo den e instituto. Ta trata aki di un limpieza cu ta keda subsidia pa instancianan Hulandes caminda hasta a manda basta personahe Hulandes pa e isla pa asina por a yuda den e limpieza cu ta bay tene den Prison Koral Specht.
Ta trata di varios wardado di preso cu ta profesional riba e tereno aki y hasta ex-miembronan di e team di aresto Hulandes pa asina yuda controla y vigila e presonan. Diadomingo merdia presonan a lanta formal ora cu nan a cuminza ripara e prome movimentonan, e presonan tabata basta disgusta debi cu nan a keda informa cu nan lo bay keda un par di dia sin por ricibi bishita di nan sernan keri pa asina por a realiza control den cada cel pa busca wak si ta topa cu cualke obheto ilegal.
Presonan a bira asina razo caminda hasta a tende seis zonido basta fuerte den e instituto cu a zona igual cu zonido for di un arma di candela. Mesora e Hulandesnan cu ta staciona na prison Bon Futuro a bati un alarma general caminda a manda pidi esfuerzo di nan coleganan cu ya ta na Curaçao pero cu tabata kedando na kazerne pa asina por cuminza cu e control den e dianan benidero.
Presonan a sigui rebeldia caminda a destrui basta porta di cel. Ta basta portanan di cel den e bloknan 2, 7 y 8 a keda destrui. Mesora e Hulandesnan a haci uso di gasnan lacrimogeno pa asina por a calma e presonan y hinca nan den cel back.
A laga sera henter e area rond di e instituto mientras cu un van tabata patruya rond di Piscalat. No tabata laga ningun hende yega cerca cu no ta trahado por a pasa pa bay haci nan trabao. Despues di un rato a yega un van grandi yena cu Hulandesnan bisti na uniform blauw cu mesora a tuma e mando na Piscalat.
DIARIO a haya sa, cu nan a subi dak pa asina por a vigila e situacion di halto mientras e otronan tabata drenta e blok y manda tur presonan nan respectivo celnan back. E Hulandesnan tabata bon arma pa cualkier eventualidad. No a dura masha cu a logra di hinca tur preso back den cel pa asina por a trece un trankilidad back.
Awor ta investigando ta ken ta esnan cu a destrui e luga y tambe esun responsabel cu a los e bala nan. E situacion ta sigui tenso den e instituto.


text:
Cumpleaños Diahuebs 28 April 2011
No pensa cu ba skapa! Ayera dia 27 di april e sweetheart di Bsl-laundry porfin a cumpli “21″ aña.*Amanda d’Aguiar* Eta haya felicitacion di parti su guy stima su Caramelo ,di tur su colega nan di trabao.Di parti su BFF’s nan Emelys y Sabrine Sin laga afo especialmente di parti su lil sis Kayleigh,Big sis Meliesa y di su mom&dad.Cu ta deseje hpii pero hpii aña mas di bida,salud,bendishon y bondad.Love you Mentje!
Hopi pabien!
Esaki ta un gran fecha!
Pabien cu boso 35 aña casa,
di parti boso yiunan y famia.
Awe nos ta recorda cu 45 aña pasa Pedro y Wencita Maria (Chita) Danje a drenta den e barco matrimonial.
Nan ta ricibi masha felicitacion di su yiunan Jacky y Sheila Danje su suegronan, Alvaro y Juan.
Y su nietonan stima Jean-Marc, Igmar y Jennifer. y demas famia Danje y Donata.
Happy b-day awe ta bay pe futbolista Dakotero 100% esta *Davidson Kaarsbaan* wish u all the best porfin awo si bo por blof kubo tin 18 aña hahah y unde trip ta??
Have fun mi kansa kaya # 1 …
God Bless You!!
Muuaahhxx Love you♥
awe 28 de abril ta cumpli su 7 añito esta yendry cristo e ta haya un makutu jen di sunchi i brasa di su tia que ta stime un mundo y de su primonan denzel ,yussely y michael y su tio cc , muy especialmente de tu mami adriana i tu papi ismael y tu ruman sashel corda nos quie bolo i cu diod drama su bendishon ariba bo
Awe Dakota completo ta di fiesta pasobra nos Mama, Wela, Bisawela, Tanta a haci anja: Señora Elina Ignacio – Lucas. Pabien ta bini di su 13 yiunan na Aruba, Corosw y Hulanda. Nietonan, Bisanietonan mucho hopi pa menshona. Sobrino y Sobrinanan na Curaçao y Hulanda. Tur ta manda pabien pa Elina. Oma pasa un dushi dia y cu Dios por benishona Oma cu hopi aña mas.
Awe mi mami Donna y mi papi Marvin ta celebra cu 2 aña paso ami MARVID JAIR DE CUBA a bin yena nan mundo di alegria
y mi ta haya hopi pabien di mi tantanan franchesca, Fior, Aleja di mi omonan Ronny, Joselito, Sixto, Jairo di mi welanan Maria y Carmen.
hoy familia rozalina y familia de cuba estan de fiesta porq el bebe mas hermoso d todo el mundo esta cumpliendo sus 2 anitos marvid jair de cuba recibiendo muchos besos d su papi marvin y su mami donna hermanitos iandre y khrys tias,tios abuelos,abuelas, y de su bisabuela paulinafelicudades jair mami y papi te aman pero un mundo muuuuaaa papito
Awe 28 di april ta cumpli un aña mas di bida e future mommy 2 B, Roshandra Maduro. E ta haya felicitacion di su mama, tata, ruman Stephanie, prima y primonan. Tambe e ta haya un pabien di su one & only Kendrick, di su suegra y suegro, cuñanan y swanan y sin laga afo di e bon mucha di Kenuard. E ta haya un macutu yena cu brasa y sunchi di su cuña Kimberly y Anshuska. Shella enjoy your day, miss you allot girl…
Happy B-day nos ta canta awe pa e papi chulito di madiki, Zayn Nadall. E ta haya pabien di parti su mama Zuyen y tata Beatle. Di su welanan y welonan, tantanan y su ompi Reshid. Tambe di su prima (o) nan Zyron,Jiji, Zuki, Marcus y Zydion demas famia. Tur ta desea Zayn hopi aña mas di bida y salud.


text:
Missosology: Cinco bistir cu ta unico pa ta faborito di Fashion Show Miss Mundo 2012
ORANJESTAD (AAN): Un biaha mas Aruba ta destacando na Miss Mundo 2012 na China.
Durante e certamen di Miss Mundo cada candidata lo mester luci un trahe di su diseñador preferi y defila riba e pasarela gigantesco durante e fashion show cu a tuma lugar na Shanghai ultimo.
Pa e website di Missosology, Aruba a ser nombra como un di e cinco favoritonan pa e mihor trahe di gala di e anochi.
Aki Miss Aruba, Lucianette Verhoeks a luci un diseño di Claudia Sabogal di Baranquilla, Colombia.
Un bistir defeni como uno bastante simpel, pero fresco y atractivo pa e bista. E diseño y color di e tela a causa un impacto visual. E ¾ di e manganan a duna un impresión general di ta casual, pero alavez e corte di neckline a dune e realse de alta costura.
E otro cuater cu a destaca pa e pagina di Missosology ta Miss Cote d’Ivoire, Miss India, Miss South Africa y Miss Ukraine.
Eleccion final di Miss Mundo 2012 lo tuma lugar dia 18 di augustus 2012 na Ordos, China. Subi Facebook y like e Facebook Page di Miss World – Aruba y asina support nos Miss Aruba na Miss World 2012.


text:
Competencia inhusto entre companianan contratista tin bentaha pa algun y desventaha pa otronan
Mediador Anselmo Pontilius ta splica di con:
ORANJESTAD (AAN) – DIARIO a entrevista Mediador di Gobierno, sr. Anselmo Pontilius tocante su perspectiva despues di e reunion entre comision concerni di Staten, presidi pa mr. Andin Bikker, STA, Asociacion di Contratista di Aruba, algo shopsteward y su mes persona como mediador
El a cuminza splicando cu locual a worde remarca durante e resunon, principalmente for di e companianan Wegenbouw, Thiel Corporation y ALBO, ta entre otro cantidad di puntonan cu a bin acerca, ta cu durante e negociacionnan pa yega na un Contrato Colectivo entre WAB y STA diferente obstaculo riba caminda ta stroba pa yega na otro.
Segun mediador Pontilius, logicamentr, e dunadornan di trabao ta ilustra problemanan existente ya pa 20 pa 15 aña caba, por ehemplo cu no tin secreto pa e companianan contratista riba tereno di construccion.
El a subraya cu a bin dilanti cu tin companianan cu no ta cera CAO pa e trahadornan, y cu pa esnan cu si tin, e gastonan di operacion ta sali hopi mas costoso.
Nan a yega di bin cu recomendacionnan y sugerencianan pa Gobierno, pero nunca no a tene cuenta cu esey, y locual Mediador Pontilius a recomenda nan, ta pa bolbe papia cu gobierno y cu parlamento, cu na final di dia ta e instancia cu tin autoridad pa atende cu leynan.
Anselmo Pontilius a haya e reunion aki hopi importante den cual STA y e dunadornan di trabao a intercambia hopi di informacion y a ilustra cu datonan concreto kico ta nan preocupacionnan, entre otro, cu entradanan cu no ta worde paga na gobierno pa companianan cu no ta cumpli cu ley, cu ta un experiencia conoci pa Anselmo Pontilius caba for di pasado como lider sindical.
El a comenta tambe cu e comision concerni di Staten, mediante Parlamentario Yrausquin, a duna di conoce cu nan ta pendiente di e leynan cu entre otro, un di e dunadornan di trabao aki a propone, bin na vigor.
El a splica cu e leynan aki pa ta bay mara e compania principal zorg pa tur e companianan cu ta traha, of bao di su paraplu, cumpli cu su obligacionnan, entre otro e pago di loonbelasting, AZV y tur otro prima social y manera ta sosode na Hulanda forma un base cu e contrato colectivo di e compania principal pa tur trahador di e otro companianan cu ta participa den e mesun proyecto. Tur e aspectonan papia den e reunon ta importante pa Parlamento duna su atencion mereci, y Mediador Pontilius ta recomenda esaki tambe.
Riba e pregunta con a para cu e negociacion entre STA y WAB pa e CASO, el a indica cu nan ta hopi for di otro ainda, y esey ta algo cu ni Mediador ni Staten por resolve pa nan. Ambos partido mester yega na un acuerdo cu otro y Mediador por purba di intermedia pa esaki logra, pero no por resolve e situacion si e partnernan mes no yega na otro.
El a mustra nan tambe cu prome cu e cambionan den e ley laboral worde pasa, mester yega na un solucion por ehemplo, riba dos aspecto fundamental cu ta e aumento di salario na unda tin un diferencia grandi entre STA y WAB, y e punto di bista di WAB cu kier mira cambio den e condicionnan di trabao ya existente.
E companianan aki a senjala cu debi cu nan tin CAOnan cu otronan no tin, esnan cu no tin por sali facilmente for di nan problema den sentido cu nan ta paga solamente un suma pa ora, pero nan no tin bonus, seguro ni otro beneficionan, locual ta haci cu e competencia entre nan ta bira uno inhusto.
Nan a menciona entre siete pa ocho proyecto cu ta den construccion, unda cu aunke nan tabata tin oportunidad di participa den e destaho, nan no a logra pasobra nan tarifa lo no a alcanza otro companianan cu no tin un CAO.
Pesey e ta spera cu por logra e sistema cu tin na Hulanda pa asina e competencia lo ta mas husto.
Mediador Anselmo Pontilius a expresa cu e lo trata den e dianan cu ta bin yuda pa WAB y STA haya otro cu speranza cu e peticionnan cu nan a haci tanto na gobierno como na Staten, por fin lo worde atendi dentro di e cambionan di ley cu lo por proteha e sector aki di problemanan grandi cu nan ta confronta, manera el a splica encuanto e competencia inhusto.


text:
Sur Korea
Sur Korea, ofisialmente e republika di Korea (ROK) anto tin biaha ta referi na dje solamente komo Korea, e ta un pais den Ost Asia, situa den e parti sur di e Peninsula Koreano. Su bisiñanan ta Nort Korea na parti nort, e republika di China na parti werst, anto Hapon na parti ost. Su kapital ta Seoul, ku tambe ta su siudad mas grandi. Sur Korea ta den un regio klimatiko temperá ku un tereno predominantemente montañoso. Su teritorio ta kubri un area di 99,392 km2 anto e tin un poblashon di 50 mion hende.


text:
Contra reforma fiscal y impuesto riba remesa cu ta bay Republica Dominicano for di exterior!
Residentenan Dominicano a protesta:
ORANJESTAD (AAN) – Matutino DIARIO a entrevista señor Jorge Bencosme, ken a apoya un manifestacion pacifico den protesta, contra e reforma fiscal cu recientemente e Presidente Danilo Medina a aproba na Republica Dominicana.
“Como Dominicano residente den exterior mi ta compronde cu nos no mester worde castiga pa un mal administracion di e gobierno anterior, y cu si Republica Dominicana ta haya su mes den un situacion economico precario, ta producto di e mal gobernacion cu a tuma lugar y locual ta sigui sosode”, Bencosme a expresa.
El a agrega cu nan ta sigui despilfara e placa di pueblo, e nomina den e aparato publico ta hopi abulta ainda cu 600 mil empleado, mientras cu paisnan manera Chile tin 90 mil siendo cu e tin hopi mas habitante.
“Loke nos kiermen ta cu si e pais ta den un situacion dificil nan lo mester a demostra door di administra e fondonan publico na un mehor manera, un forma transparente y no sigui pagando e despilfaro cu e funcionarionan publico tin cumprando autonan luhoso, y manteniendo un nomina super abulta, envez di purba impone mas impuesto na e ciudadanonan”, Jorge Bencosme a subraya.
Un di e medidanan cu ta bay bin ta pone impuesto riba e remesa, esta e placa cu e Dominicanonan ta manda pa nan famianan na nan pais. “Nos den exterior no ta conta cu e facilidadnan di salud, educacion, di nos gobierno., y asina mes nan kier impone impuesto riba nos cu nos no ta di acuerdo absolutamente, pasobra e gobierno realmente no ta marando carson cu ta loke e mester haci. E no ta haciendo su aparato productivo pero contrario tur cos ta sigui mescos”, el a acentua.
Via e Consulado Dominicano nan a manda un carta pa Presidente Danilo Medina, pa e hala atras su actitud y si ta necesario saca placa nan ta hacie, pero no di e manera ey.
Pa tal efecto nan a forma un comision consistiendo di seis persona di e sociedad Dominicano residente na Aruba.
“ Mi kier aclarea cu no ta trata di un partido specifico, pero esaki ta un manifestacion civil di ciudadanonan cu tin e derecho di protesta y mustra su inconformidad”, señor Bencosme a señala.
Otro residente Dominicano señora Delia Josefina Ortiz tambe a duna su comentario y el a bisa cu e meta di e carta ta pidi e presidente di nan pais pa revoca e reforma fiscal, pasobra den e pais nan no conoce reforma fiscal sino reforma tributario.
“ Nan ta cargando mas impuesto na e pueblo pober pero un reforma fiscal mester haci e presidente bisa con e ta bay spaar e recursonan, pero como cu e no a bisa con esaki ta, nos ta bay presente un mocion. Y esaki ta cu mirando cu e Consulado Dominicano na Aruba pa prome biaha ta parce un Embahada, pasobra e tin nuebe titular nombra, nos mester pa e consulado aki worde elimina y nombra un sede diplomatico honorario manera otro paisnan aki tin, unda cu por spaar mas cu 30 mil dollar mensual cu ta worde uza pa paga hende cu nos no tin mester, pa e servicio cu ta worde brinda. Mi tabata consul akinan y mi sa cu tin dianan cu no ta bin ni un Dominicano na e consulado. No ta posible pa nos tin nuebe persona paga y hayando beneficionan, sin cu nan ta haci ningun trabao pa nos comunidad. Un comunidad cu ta bayendo den pida, pida, pasobra aki e dominicano ta traha den construccion, den salon di beyeza, den cas di famia. Kiermen, no ta un Dominicano cu tin empresanan grandi y cu ta produci beneficionan grandi. E otro aspecto ta cu e placa cu e Dominicanonan ta manda pa Republica Dominicana ta e placa cu ta yuda mantene e famianan laga ayanan. E placa aki ta bay haya impuestonan nobo a partir di e reforma fiscal, y no ta husto cu un di e pilarnan di e economia cu ta e remesanan aki, tambe haya impuesto pasobra e Dominicanonan biba afo no ta haya ningun beneficio di e gobierno. Nos no ta haya educacion pa nos yiunan, ni salud ni seguridad, kiermen nos no ta haya nada pero nos tin cu duna gobierno pa nan despilfara cu funcionarionan cu no ta haci nada otro cu cobra salarionan halto y hari di pueblo”, señora Delia Josefina a expresa.
E consul mes ta na su pais pa motibo di reposo medico. Un otro persona encarga a tuma e carta y a bisa cu e lo tramita e carta pa e yega su destino, y a expresa pa su compatriotanan cu “e voz di pueblo ta e voz di Dios”.


text:
No a traha ningun raport pa drechamento di Colegio Arubano
ORANJESTAD (AAN): Atrobe, un biaha mas, Minister di Enseñanza y di hopi otro cartera, ta bolbe pega barco ora cu e ta emiti un comunicado di prensa señalando cu Colegio Arubano San Nicolas ta worde drecha cu Placa di Plant NV.
Relaciona cu esaki, segun Marisol, na aña 2006 Parlamento di Aruba a logra pone un suma di 2.6 miyon Florin pa loke ta renobacion y mantencion di Colegio Arubano.
Segun acuerdo den Parlamento, 540 mil Florin lo a worde aloca pa drecha e problema cu tabata tin ora di awacero na Colegio Arubano Playa y tambe pa drecha e tereno di school.
Marisol ta sigui bisa den su comunicado di prensa cu e resto di placa lo a worde aloca segun un rapport traha door di miembronan di rectorado Sr. Chando Pieters y Sr. Jossy Tromp, pero cu e rectorado a dicidi cu e placa lo mester a worde destina pa Plaza Pa Jos, lokaalnan, gymzaal y electricidad di lokaalnan di Colegio na Oranjestad.
Mas leu, den su comunicado di prensa (lesa copia adhunto), e minister ta señala cu e rectorado no a aloca placa pa a drecha Colegio San Nicolas.
Awor, ta bon pa DIARIO trece dilanti, relaciona cu e informacion aki emiti door di e propio minister y cu DIARIO si a publica, no manera e ta grita na radio cu DIARIO no ta publica cosnan relaciona cu su ministerionan, cu no ta asina cu un raport a ser traha door di Sr. Chando Pieters manera e minister kier a mustra.
Den transcurso di ayera, DIARIO a combersa cu Co-rector di Colegio Arubano Sr. Chando Pieters kende ta subraya enfaticamente cu ningun raport a ser traha. Es mas, e kier wak e raport cu supuestamente Chando Pieters como Jossy Tromp, miembronan di e rectorado, a traha y caminda cu nan lo a dicidi pa e placa worde destina na entre otro lokaalnan, gymzaal y electricidad.
Sr. Pieters den tur su derecho y pa nos trece mas claridad ta declara cu su nomber ta worde atacha den e caso aki.
El a manifesta, cu den corant, ora Buchi Juan lesa cu Chando Pieters a aloca placa, esey ta nifica cu Buchi Juan sa cu minister di enseñanza, Marisol-Lopez Tromp ta pone cu e tin e informacion cu Chando Pieters como miembro di e rectorado a haci esaki of esaya.
Chando Pieters, a subraya, cu e no tin ni un autoridad pa aloca ni un placa. “Mi no a traha riba ni un raport. Nan mester mustra mi e raport ey”, a bisa categoricamente.
A agrega cu si a pone cu el a exclui San Nicolas for di un of otro forma, e ta haya esey un tiki baho.
Manera nos a priminti Sr. Pieters, nos ta bin back riba e articulo aki cu a sali publica diamars 25 di Augustus 2009 riba pagina 59 di DIARIO y caminda ta referi na su persona.
A enfatiza cu e ta papia pa su responsabilidad, aunke no den nomber di Sr. Jossy Tromp ya cu esey ta Sr. Tromp su responsabilidad. E ta sinti cu su nomber a worde atacha.
Segun Sr. Pieters, e ta purba haci su trabao mas mihor cu ta posible. A agrega cu el a haya opdracht di su directiva pa e bay sinta entre otro, den un reunion cu DOW caminda nan mester a papia di un ke otro. A enfatiza e no tin un saco di placa caminda e por bisa cu e ta bay drecha Plaza Pa Jos y e no ta duna San Nicolas ya cu esey no ta cosnan cu e ta dicidi.
Ohala, a manifesta e por a dicidi riba placanan cu mester worde aloca pa cu Colegio Arubano caminda cu porcierto, ta pone full otro enfasis y otro alocacion aworaki ta tumando lugar.
Adhunto, por lesa e copia di e comunicado di prensa cu Minister di Enseñanza, Asuntonan Social y Infrastructura a emiti y cual awor mester bin un clarificacion riba dje caminda ta menciona cosnan cu segun declaracion di Sr. Pieters no ta cuadra cu berdad.
Teniendo na cuenta e situacion aki, un asunto cu awor comunidad mester keda tira bista riba dje ta investiga si enberdad e famoso placa di Plant NV lo worde destina pa drecha infrastructura di Colegio Arubano San Nicolas.
Den tempo di campaña asina tanto prome piedra ta ser poni y tanto caretera ta ser asfalta cu no ta nada straño cu awor placa di Plant NV tambe ta worde usa pa haci campaña cune.
Minister Marisol Lopez Tromp awor lo mester bay duna prueba na Sr. Pieters cu e lo a aloca placa y cu e lo a traha un raport.


text:
Trinta di Mei
Trinta di Mei ta referi na e welga di trahadonan di Refeneria Shell (aktualmente yamá Refineria Isla) na Kòrsou riba dia 30 di Mei 1969. Esaki a kousa dos morto i dies persona heridá. E dia aki tabata un punto historiko di kambio di e sistema politiko, e kultura i e relashon sosial-ekonomíko di Kòrsòu. E moveshon a krea un partido politiko nobo, kual tabata Partido Frente Obrero Liberashon 30 di Mei, bou di lideransia di Wilson "Papa" Godett. Durante e periodo aki Cola Debrot tabata gobernador di Kòrsòu.
Kontenido
Kòusa[editá | edit source]
Na Kòrsòu den añanan 60' e ekonomia tabata baiendo atras. Preisnan tabata subi i esaki no tabata wordu kompensá ku un aumento di salaris, esaki kiermen ku e komprasnan di e poblashon lokal a baha drastikamente. Tambe e sistema di kontratista di Shell, kual Refeneria a kita trahadónan for di trabòu pa remplasá nan ku kontratistanan ku tabata kobra menos na salaris i ku no tabata tin un seguro anto ku por a hasi e mesun trabòu ku un trahado fiho, a kousa hopi disturbio sosial. Loke a kòusa e welga direktamente tabata e stagnashon di e negosiashonan pa un CAO (Collectieve Arbeids Overeenkomst) nobo. Ku esaki tur e sindikatonan no por a bai di akuerdo ku Wescar, ku tabata para responsabel pa e desaroyo di e CAOnan. Wescar na e momentu ei tabata tin un kontrato fiho di kontratista ku Shell Curaçao.
Por wordu derivá ku un welga asina por a eskalá di intensidat te ora e yega na un nivel di rebelion, pasobra e politika lokal no a mira e urgensia di reformá e sistema sosial riba e isla. Den e añanan prome ku trinta di mei por a nota algun advertensia di peliger. E poblashon kolo klá tabata presta mas miho ku esun kolo skur i nan tabata pertenese mas den un Villapark será kaminda e individuo kolo skor por a solamente drenta ora ku wordu invitá dor di un habitante kolo klá. E poblashon kolo skur aunke e por a vota kasi e no tabata tin poder den gobiernu. Den staten e parlamento di Antia Hulandes, papiamentu tabata un lenga prohibí.
Ofisialnan di gobiernu antiano a proklama tambe ku e media di Kòrsòu primeramente korant i radio tabata un di e kòusanan di e rebelion. Hendenan na Kòrsòu tabata bon na haltura di e evenementonan ku tabata pasando na Merka, Europa i tambe Latino Amerika, tambe hopi Antiano tabata bai studia afo i hopi turista di Merka i Hulanda tabata bin bishitá Kòrsòu. Banda di esei hopi ekstranhero a bin traha na e refeneria i tur esaki a kousa ku e yu di kòrsòu tabata tin bon konosementu di loke tabata pasando den exterior. E rebelion a duna un similaridat di revolushonan anti-kapitalista, anti-kolonialista i anti-rasista ku a pasa rònt mundu durante e tempu ei kual esaki tabata un influensia hopi paresido na e Revolushon Cubano. Trahadónan di Gobìernu lo a hasta deklará falsamentu ku komunistanan Cubano mes a kuminsa of tabata involví den kuminsamentu di e rebelion. Aunke ku e revolushon tabata tin efekto indirekto den e sentido ku e la inspira hopi di e partisipantenan, hopi di e lidernan di e rebelion a bisti unifòrm kolo khaki, similar na esunan ku tabata bisti dor di Fidel Castro. Na mesun momentu, e fenomeno di "Black Power" tambe tabata emergi rònt di Karibe anto na Merka aunke e figuranan i lidernan no tabata direkamente involvi na kòrsou, nan a duna inspirashon na e partisipantenan. Manera na Merka, i paisnan caribense por ehèmpel Jamaica, Trinidad i Tobago of Barbados hende kolo skur na Kòrsou tabata afekta disproporsionamentu dor di pobresa i mester a anda ku rasismo i diskriminashon den e sistema. E movementu ku a yega na 30 di Mei tabata huza hopi di e simbolonan i argumentonan ku e movementu di "black power" anto otro movementu di derechi sivil ront mundu "Social Movements, Violence and Change: May Movement in Curacao - 1974, "Anderson, William A., Dynes, Russell R."
Wèlga[editá | edit source]
Riba e anochi di 29 di Mei 1969 ora ku e reunion di Sindikato a kaba tabata tin un grupo no tabata kontentu ku e desishonan ku a wordu tumá pa atende ku e sistema di e kontratistanan. Un grupo a kana bai Cinelandia na Punda i a kuminsa benta bakinan di sushi abòu mientras ku polisnan a aparese na esena i a purba di trese orden bèk.
Mainta riba dia 30 di Mei 1969, mas sindikato a anusia ku nan lo bai welga e dia aki pa apoya e lucha di CAO kontra di e kontratistanan. Tabata tin un grupo di tres pa kuater mil trahadó akumula dilanti Post 5 di Refeneria Shell. Aunke e CAO a enfatisá ku esaki tabata djis un disputo ekonomiko, Papa Godett lider di e trahadonan di dòk i aktivista, a avoká un lucha politiko den su speech na e welgadonan. E la hasi un yamada pa un otro marcha pa bai Fort Amsterdam, kual tabata mas ku dies kilometer for di kaminda nan tabata. Na e momentu ei e grupo a kumisa move bai direkshon di sentro di suidat, un grupo ku tabata konsiti di mas o menos 5.000 trahadó, mayoria di nan tabata kolo skur. Mas i mas hende a bira parti di e marcha aki den sentro di suidat ku ora e la pasa kantu di kaya e lidernan di e welga original tabata tin tiki kontrol riba e grupo su akshonan.
Rebeldia Total[editá | edit source]
E marcha a kuminsa bira mas i mas violento. Prome un trùk (pick-up) ku un automobilista kolo kla a wordu sende na kandela i despues edifisionan komersial grandi a wordu sakeá. E fabrika di Coca-Cola i di Texas Instruments a wordu ataká dor di e protestantenan ku a drenta e fabrikanan pa demanda i para e produkshon pa libera e trahadonan. Texas instruments tabata tin un mal reputashon entre e poblashon lokal pasobra esaki a prevení su trahadonan pa forma un sindikato. Kasnan i edifisionan publiko, generalmente no a wordu ataká pero ora a bin haña sa, polis a move pa purba pone un paro na e welgamentu i sakeo. Tambe a pidi asistensia na SKS, i Soldatnan Hulandes ku tabata stashoná riba e isla dor ku tabata tin solamente sesenta officier na e esena i nan no por a hasi nada pa para e violensia. Na e momentu ei, Papa Godett a wordu tirá den lomba dor di un agente polisial, e lo a bisa ku polis tabata tin e orden spesífiko pa pone un fin na su bida i polis lo a bisa ku nan a solamente hasi loke tabata nesesario pa sigurá na mes bida.
Polis a move pa sigurá un seru riba e ruta di e marcha pero nan a wordu ataká dor di un trùk di brandwér ku originalmente a wordu tresé pa yuda nan pero e shòfur a wordu tira i matá dor di e grupo. Tambe nan a wordu benta ku piedra i na e mes momentu nan a trese Godett hòspital dor di miembronan di e demonstrashon pa risibí tratamentu pa su heridanan. Un parti chiki di e marcha a sigui e te na hòspital i e otro parti di e marcha a move bai den sentro di suitdat di Willemstad. Einan un grupo grandi a splits den partinan mas chikitu ku a sakea un kantidat di pakus i tambe un theatro.
Polis, SKS, brandwér, Marina Hulandes i otro boluntarionan lokal a bringa duru pa pone un paro na e protestanan, paga e kadelanan, i vigila banko i otro edifisionan balioso ku por a wordu hortá. Hopi di e edifisionan den suidat tabata bieu i pesei nan a kima fasil per tambe e lay-out kompakto di e sentro historiko a hasie hopi difisil pa yega kaminda nan esfuerso tabata nesesario. Den oranan di atardi, pastornan a saka un statement riba radio pidiendo sakeadonan pa stòp i na mes momentu lidernan di sindikato a anunsia ku nan a yega nan un akuerdo ku Werkspoor. Segun e akuerdo aki, trahadonan di Shell lo risibi un pago igual maske nan tabata kontratista of no, i esaki tambe no tabata depende di nan origen nashonal.
Pero, aunke e lucha su metanan ekonomiko a wordu yegá, welganan a sigui te den anochi per poko poko e la baha riba dia 31 di Mei. E rebeldia e ora ei a kambia i focus riba metanan politiko. Lidernan di sindikato, radikal i tambe moderá, a demanda pa baha gobiernu, i a menasá ku un welga mas grandi. Riba 31 di mei, lidernan di trahadonan a tene reunion ku lidernan di sindikato di Aruba, i tambe otro partinan di Antia. E delegashon di Aruba a bai di akuerdo ku e bahamentu di gobiernu, i a anunsia ku trahadonan di Aruba tambe lo welga si esaki no lo pasa. Riba e anochi di 31 di Mei pa 1 di Juni a bini, violensia a kaba i 300 marinier Hulandes a bin pa mantene orden.
Resultado[editá | edit source]
Na tur, e rebeldia a kosta bida di dos persona indentifiká komo A. Gutierrez i A. Doran, anto 22 polis i 57 personanan na sivil heridá. Tabata tin 322 detenshon i tambe 43 negoshi i 10 otro edifisio a wordu kimá durante di e welga anto 190 edifisio tabata severamente dañá i tambe trinta (30) vehíkulo a wordu destrui dor di kandela. E daño total a sali aproksimadamente 40 million dollar merikano. E sakeo tabata hopi selektivo di kual negoshinan ku tabata tin hende kolo kla komo doño a wordu selekta, pero turistanan no. E rebeldia a logra su metanan ekonomiko, igualdat di salario pa trahadonan di Shell, anto su metanan politiko, for di 3 di Juni e Staten di Antia Hulandes, pone bou di preshon di Kamara di Komersio, ku tabata tin miedu pa mas welga i violensia, a anunsia elekshon nobo pa September di e aña ei. Prome minister Ciro Domenico Kroon a wordu skohe durante e rebeldia pero despues e la resigna i e la wordu remplasá pa un gobierno interino.


text:
Cu Huramentacion door di Gobernador Gabinete Mike Eman-I un hecho
Despues di relato final di formador y aprobacion ministernan pa Staten
ORANJESTAD (AAN): Den presencia di nan partnernan, diabierna atardi, 30 di october a tuma luga den Fort Zoutman e huramentacion di miembronan di Gabinete Mike Eman-I. Un dia prome Gobernador a ricibi e relato final di formador cu recomendacion di candidatonan pa minister. Diabierna mainta Gobernador a ricibi aprobacion di Parlamento pa retiro di e ministernan actual y instalacion di e ministernan nobo. E proceso a sigui diabierna merdia cu e cambio di gobierno, na momento cu Gobernador a firma e decretonan di retiro y instalacion.
Esaki el a haci den presencia di vice prome minister Marisol Lopez-Tromp y futuro prome minister Mike Eman.
Cu huramentacion di e gabinete nobo, ta yega na final di e proceso di formacion. Dia 2 di october ultimo, Gobernador Refunjol a pidi señor Mike Eman pa forma un gabinete cu por conta cu sosten di un mayoria den Staten. Dia 28 di oktober formador hunto cu su relato final, a entrega un recomendacion pa instalacion di ministernan den un gabinete nobo.
Cu esaki formador a informa cu el a yega na e conclusion cu tur candidato ta cumpli cu e exigencianan pa por instala candidatonan pa minister, manera esakinan ta stipula den e Decreto di Conseho di ministronan di dia 9 di september 2009.
Finalmente e siguiente personanan a keda instala como minister den Gabinete Mike Eman-I: señor Michael Godfried Eman, señor Arthur Lawrence Dowers, señor Mike Eric de Meza, señor Otmar Enrique Oduber, señor Oslin Benito Sevinger, señor Richard Wayne Milton Visser, señora Michelle Janice Hooyboer-Winklaar y señor Edwin Bibiano Abath.
A finalisa e ceremonia di huramentacion cu un brindis caminda Gobernador Refunjol a desea e gabinete nobo hopi exito.


text:
Gobierno no por mete den e leynan laboral di retiro, pero e por yuda na otro manera
ORANJESTAD (AAN): Durante conferencia di prensa di e fraccion berde den parlamento, parlamentario Desiree Croes a cuminza na extende palabranan di forza pa tur amigo y famianan cu ta pasando ratonan dificil na Merca despues cu horcan Sandy pasa lagando hopi destruccion y tambe morto atras.
Segun Croes, el a haya tende cu nos Gobernador ta actualmente na New York, pues ta di spera cu tur cos a bay bon cune.
Despues el a sigui papia tocante e asunto di ciere di Valero.
El a bisa cu miembronan di oposicion ta grita awor cu futuro di e trahadornan di Valero ta den man di Minister di Labor y Prome Minister.
Segun Croes esaki no ta e caso.
“Mi ta kere sigur cu lider di MEP mester sa mihor, cu ora ta papia di un retiro, no ta den man di cualkier Minister”.
“Ley di retiro ta cla y raspa, pues un minister no por hinca man den esaki”.
Esaki segun e parlamentario, kende a sigui bisa cu e situacion tin awor ta netamente crea pa Gobierno anterior, pasobra si na 2008 a inverti den Valero, nos lo no a tin e problema aki, unda cu alrededor di 500 trahador lo worde manda cas.
El a splica cu for di December aña pasa Gobierno a cuminza nota cu tin problema cu Valero y for di e momento ey Gobierno a haci esfuerzonan pa purba tene Valero habri pa posibel cumpradornan.
Lamentablemente esaki no a logra.
“Te cu awe mas cu 80% di e trahadornan a firma un pakete di retiro y esey kiermen cu exactamente 402 trahador a bay di acuerdo cu e pakete ofreci pa Valero”.
Esaki segun Croes kende a splica cu den tur caso di retiro e doño di trabao ta sinta na mesa cu e trahador y cu su abogado, pa e por haya e mihor pakete posibel.
Mayoria a bay di acuerdo cu esaki y ta haya cu e pakete ta husto suficiente.
Croes a bisa cu 70 pa 80 hende no a bay di acuerdo cu e pakete y den e casonan ey si na varios occasion bo a papia cu e dunador di trabao y boso no a yega na otro, e caminda ta keda habri pa bay corte y huez lo stipula kico bo ta bay haya.
Pues no tin ningun caminda cu Gobierno por mete den esaki.
Croes a bisa si cu locual si a pasa ta cu Gobierno a purba yuda esnan cu no por haya trabao, door di entre otro a brinda e posibilidad pa e hendenan sigui cursonan y den cierto casonan tin hende cu a worde ofreci trabao.
E parlamentario a bisa tambe cu Gobierno y fraccion di AVP lo sigui monitor e situacion y ta desea tur e ex empleadonan di Valero hopi exito.
El a bisa tambe cu Prome Minister a duna su palabra cu trahadornan por conta riba dje.
“Semper nos ta habri pa dialoga y scucha, pasobra nos portanan ta habri pa tur cu mester di atencion”, segun Croes.
El a bisa cu e ta desea tur esnan cu ainda no a acepta e pakete hopi exito si nan ta bay corte.
Segun Croes, e ta spera cu nan realiza cu tin hendenan den oposicion cu ta uza nan pa haci wega politico.


text:
kerlo
ni'o lo kerlo cu rango le zgana je ganse sance boxna .i ro le danlu cu nalsimsa fi le ka lo kerlo stuzi cu nenri lo xadni .i lo me la kortis. rango noi ke'a cu nenri xadni kerlo cu tirna rango .i
mabru kerlo[stika ti | stika lo krasi]
ni'o ro mabru kerlo cu vasru ci bongu no'u lo mrubo'u ku ce'o lo kerzbebo'u ku ce'o lo kercupybo'u .i lo mrubo'u .e lo kerzbebo'u cu tarbyfavmapti lo xedja bongu be fi lo drata bogda'u .i lo bongu cimei cu matri'a lo vacri nilzunti lo litki nilzunti .i lo sluji cu stika lo nilzunti vau lo cladu sance
nalmabru tirna rango[stika ti | stika lo krasi]
ni'o lo jukni tuple kerfa cu sance ganse
ni'o lo respa kerlo cu vasru re lo bongu no'u la'o gy. columella gy.


text:
Boso Ta Tolerá Otro Religion?
Nos ta sigui e konseho den Beibel di ”
respetá tur hende” —sin importá nan kreensianan religioso. (1 Pedro 2:17, Beibel na papiamentu koriente) Por ehèmpel, den algun pais tin sientos di míles di Testigu di Yehova. Pero nos no ta trata di pone preshon riba polítikonan òf legisladónan pa restringí òf prohibí e trabou di otro grupo religioso. Tampoko nos no ta hiba kampaña pa traha lei ku ta imponé nos konvikshon moral i religioso riba e komunidat. Na lugá di esei, nos ta trata otro religion meskos ku nos ta deseá pa nan trata nos.—Mateo 7:12.


text:
Polonia
Polonia, ofisialmente e Republika di Polonia (Rzeczpospolita Polska), ta un pais situá den Oropa Sentral ku ta grens na Alemania na parti west; e Republika Chezhiko anto Slovakia na parti sur; Ukrania, Belarus anto Lithuania na parti ost; e Laman Baltiko anto Kaliningrad Oblast, un eksklavo ruso na parti nort. E area total di Polonia ta 312,679 km2, hasiendo e e pais di 70 mas grandi na mundu anto e di 9 mas grandi na oropa. Polonia tin mas ku 38 mion hende, ku ta hasie e pais di 34 mas pobloso na mundu anto e di 6 pais mas pobloso den e Union Oropeo, e ta e miembro post-komunista mas pobloso. E kapital di Polonia ta Varsovia.


text:
Testigonan di Jehova Ta Cristian?
Si. Nos ta cristian pa e siguiente motibonan:
Nos ta haci esfuerso pa sigui den e pasonan di Hesucristo fielmente y pa biba di acuerdo cu su siñansanan.—1 Pedro 2:21.
Nos ta convenci cu Hesus ta hunga un papel clave den nos salbacion. Pesey Bijbel ta bisa cu “
no tin ningun otro nomber bou di cielo cu Dios a duna hende pa medio di cua nos por ser salba.”—Echonan 4:12.
Ora un hende bira un testigo di Jehova, e ta batisa den nomber di Hesus.—Mateo 28:18, 19.
Nos ta haci oracion den nomber di Hesus.—Juan 15:16.
Nos ta kere cu Hesus ta cabes di tur hende homber.—1 Corintionan 11:3.
Sinembargo, riba varios punto nos ta diferente for di otro grupo religioso cu ta yama nan mes cristian. Por ehempel, nos a yega na e conclusion cu Bijbel ta siña cu Hesus ta e Yiu di Dios, y no parti di un Trinidad. (Marco 12:29) Nos no ta kere cu alma ta inmortal, cu Bijbel ta apoya e idea cu Dios ta tortura hende den un fierno eterno of cu lidernan religioso lo mester tin titulo cu ta haci nan mas importante cu otro hende.—Eclesiastes 9:5; Ezekiel 18:4; Mateo 23:8-10.


text:
Louis Armstrong
Louis Daniel Armstrong (1901-1971)[editá | edit source]
Luois Daniel Armstong a nase 4 di augustus aña 1901 na New Orleans.Den argivonan di misa katoliko ta pará ku su wela a laga batisé na misa katoliko.Louis a lanta den un bario di New Orleans ku a surgi despues di sklabitut den sentro di New Orleans. Louis Armstrong tabata un mucha ku tabatin hopi rèspèkt pa hende grandi,pero tog a resultá ku ela hayé den un mal situashon ku polis kohe mandé tucht skol pa hoben mal mucha,aya ela siña toka cornèt.Meskos ku Jelly Roll Morton na edat jong Louis kuminsa toka den banda. Ela haya e nickname satchelmouth ku despues a bira,"Satchmo" e nomber ku ela kargo henter su bida. Hopi tokadonan grandi a mira ku Louis tabatin hopi oido (talènt pa musika) na e manera ku e tabata improvisá riba cornèt.E tabata un hoben ku un talént uniko i ku su mes estilo di toka.Miles Davis mes tabata un trompetista famoso a bisa."Louis tabata toka tur tono ku un hende por pensa pa toka riba un trompet"
Creale Jazz Band[editá | edit source]
.Louis Armstrong a kuminsa su karera den Mississippi-riverboat bands,cabaret band i meimei di tokadónan ku fama den New Orleans.Despues ku Joe"King"Oliver a mové pa Chicago Kid Ory a tuma Louis den su banda na luga di Joe King Oliver,pero Louis tabata haya ku Joe Oliver tabata un tokadó grandi ku hopi fama p'e bai tuma puesto di Joe.Na Chicago Joe Oliver a lanta su mes banda The Creale Jazz Band i na aña 1922 ela manda buska Luois Armstrong pa bin toka ku su banda famoso na Chicago.E ora ei Luois a haya sa ku ta seriamente e ta un hoben ku hopi talènt.Na edat yong ela kuminsa toka den banda di Joe King Oliver.E tabata asina idolatrá di Joe King Oliver ela bisa Joe tabata su mèntòr, e tabata yamé Joe "Papa Joe" Luois a bisa."Si Joe no a eksistí e estilo di jazz ku mi ta toka lo no a eksistí tampoko".
Famoso Hot Five I Hot Seven Ensembles[editá | edit source]
Na aña 1924 Louis Armstrong a sali fo'i den banda di Joe King Oliver pa bai toka den Fletcher Henderson Orchestra na New York, e ku Joe Oliver a keda bon amigo,Louis kier a bai mas leu den su karera. Na aña 1925 Louis a bai bèk Chicago i a kuminsa graba bou di su mes nomber ku e formashonnan famoso 'Hot Five i Hot Seven ensembles hit nan manera,"Potato Head Blues," "muggles,"West End Blues,"Melancholy Blues",.Den e grabashonnan aki e ta domina den su manera improvisashon i laga mira tambe su talènt komo solista i kantante.Na aña 1929 Louis a bai bèk New York,unda ela dirigi un diskothek banda ku tabata graba un theater revue"Hot Chocolates" ela kanta "Fats"Waller's"Ain't Misbehavin",un famoso hit.Louis Armstrong a toka hopi tambe den big-band dje tempu nan ei.Na aña 1930 Louis a kuminsa haya fama internashonal su prome turné komo solista i kantante na Oropa tabata na aña 1932.Despues di Segunda Guera Mundial e tabata na Fransha na aña 1948,den e añanan despues ela biahá pa hopi pais na Oropa,Afrika,Sùit Amerika,Hapon,Oustralia.Louis Armstrong a graba hopi hit den su bida manera "Hello Dolly",Mack the Knife,"What a Wonderful World i e tabatin hopi fama, ela toka ku tur sorto di banda,aktua ku artistanan fomoso den pelikula,show,kantanan ku tabata ke p'e toka òf kanta huntu den nan show òf grabashon.Louis Daniel Armstrong ta un homber ku tabata sa kiko e kier den bida.(di kada e tabata skohe esun di mas miho),nasé na 04-08-1900 i a muri di un ataka di kurason na 06 yuli 1971. Su popularidat a keda den memoria di hopi hende i den jazz musíka nan ta rekordé riba henter mundu.


text:
Testigonan di Jehova Ta Kere den Hesus?
Si. Hesus mes a bisa: “
Ami ta e caminda, e berdad y e bida. Ningun hende no ta yega cerca e Tata si no ta pa medio di mi.” (Juan 14:6) Nos ta kere cu Hesus tabata den cielo y a bin na Tera pa duna su bida humano perfecto como un sacrificio di rescate. (Mateo 20:28) Su morto y resureccion a habri caminda pa tur hende cu pone fe den dje por haya bida eterno. (Juan 3:16) Tambe nos ta kere cu Hesus ta reinando awor como Rey di e Reino celestial di Dios, cu pronto lo trece paz aki riba Tera. (Revelacion 11:15) Sinembargo, Hesus a bisa: “
E Tata ta mas cu mi.” (Juan 14:28) Y como cu nos no ta kere cu Hesus ta e Todopoderoso, nos no ta ador’e.


text:
Lès 6
Ki Speransa Tin pa Hende Ku A Muri?
1. Kiko ta e bon notisia relashoná ku e mortonan?
Ora Hesus a yega Betania, un pueblito serka di Herúsalèm, su amigu Lázaro tabatin kuater dia morto kaba. Anto Hesus a bai na e graf huntu ku Marta i Maria, ruman muhénan di e defuntu. Djis despues, un multitut di hende a yega einan. Imaginá bo kon kontentu Marta i Maria a keda ora Hesus a resusitá Lázaro.—Lesa Huan 11:21-24, 38-44.
Marta tabata sa kaba di e bon notisia relashoná ku e mortonan. E tabata sa ku Yehova lo resusitá nan pa biba riba tera atrobe.—Lesa Yòb 14:14, 15.
2. Kiko ta pasa ku nos ora nos muri?
Hende ta trahá di stòf. (Génesis 2:7; 3:19) Nos tin un kurpa físiko, i despues ku nos muri no tin nada ku ta sali bai i sigui biba otro kaminda. Ora nos muri, nos selebro ta muri i nos pensamentunan ta kaba na nada. Pues, despues ku Lázaro a resusitá, e no a papia nada di loke el a pasa aden miéntras ku e tabata morto, pasobra e mortonan no sa nada.—Lesa Salmo 146:4; Eklesiástes 9:5, 6, 10.
Dios ta tormentá hende den kandela despues di morto? Ya ku Beibel ta mustra ku e mortonan ta inkonsiente, ta bisto ku e siñansa di un fièrnu di kandela ta kalumniá Dios. E idea so di tormentá hende den kandela ta algu repugnante p’e.—Lesa Yeremías 7:31.
3. E mortonan por komuniká ku nos?
E mortonan no por papia ni tende. (Salmo 115:17) Pero tin angel malbado ku ta papia ku hende i ta hasi komo si fuera nan ta hende ku a fayesé. (2 Pedro 2:4) Yehova ta prohibí hende di purba konsultá ku e mortonan.—Lesa Deuteronomio 18:10, 11.
4. Ken lo haña resurekshon?
Miónes di hende ku a muri lo haña resurekshon pa biba riba tera. Asta hende ku a yega di hasi malu debí ku nan no tabata konosé Dios lo haña resurekshon.—Lesa Lukas 23:43; Echonan 24:15.
Hende resusitá lo haña oportunidat di siña e bèrdat tokante Dios i mustra fe den Hesus pa medio di nan obedensia na dje. (Revelashon 20:11-13) Si nan hasi loke ta bon, nan lo por biba pa semper riba tera.—Lesa Huan 5:28, 29.
5. Kiko resurekshon ta siña nos tokante Yehova?
Dios a manda su Yu pa e bin muri pa nos i asina habri kaminda pa hende haña resurekshon. Pues, e speransa di resurekshon ta siña nos tokante Yehova su amor i su bondat inmeresí. Ora hende kuminsá lanta for di morto, ken lo bo tin masha gana di mira?—Lesa Huan 3:16; Romanonan 6:23.


text:
Dia Mundial Maritimo ta Refleha Ariba “Siguridad 100 Aña Despues di Titanic”
ORANJESTAD (AAN): E aña aki ta marca e di cien (100) aña cu e barco ‘Titanic’ di e linea White Star a sink. Den un par di ora e barco mas celebra na mundo a converti su mes den un nomber cu pa semper lo worde asocia cu e catastrofe maritimo cu a causa un impacto duradero.
E tragedia aki a encurasha hopi pais rond mundo pa cuminsa pone mas atencion ariba aspectonan di siguridad ariba lama.
Dos aña despues na 1914 paisnan caminda cu nabegacion tabata mas prominente a adopta e prome acuerdo internacional pa regulacion di siguridad esta e “International Convention on Safety of Life at Sea “ cu consecuentemente a resulta den e establecimento di e IMO ( International Maritime Organization).
Desde su formacion IMO su tarea principal ta pa desaroya y mantene un cuadro di regulacion pa tur aspecto di nabegacion internacional. Nan meta principal di atende cu aspectonan di siguridad ariba lama a worde expande y awendia ta encera aspectonan medio-ambiental, legal, y tecnico, cu ta afecta e eficiencia di nabegacion y siguridad maritimo, incluyendo pirateria y atraco arma ariba lama.
E resultadonan di nan trabao ta haci cu awendia nos por conta cu aspectonan naviero mas sigur, limpi y mas eficiente cu den pasado. Segun Alfonso Boekhoudt: Aruba Ports Authority N.V. tambe ta opera segun convenionan internacional di IMO. Nos esfuersonan ta continuamente enfoca ariba aspectonan di siguridad tanto ariba nos terenonan di waf como tambe pa barconan di carga y esunnan di pasahero. Pa nos siguridad ta e aspecto mas importante cu nos ta uza pa atrae negoshi y como tal e ta sostene nos crecemento pa futuro y nos mester keda bay cu e ultimo tendencianan di siguridad cu e industria ta exigi.
Segun e Director di APA N.V.: Nos ta encurasha tur nos empleadonan, y clientenan pa sigui sostene nos esfuersonan pa mantene y mehora e siguridad di e pasaheronan di tur barco cu ta ancra na nos hafnan tanto na Barcadera y Oranjestad por medio di cumpli cu tur rekisitonan di siguridad ora di subi tereno y respeta e reglanan y normanan estableci pa APA su departamento di siguridad.


text:
Prince Royce – En Mi HabitacionShare:
Cancion: En Mi Habitacion | Bachata
, descargar mi habitacion prince royce, prince royce mi habitacion descargar, mi habitacion prince royce descargar, descargar prince royce mi habitacion, prince royce mi habitacion, descargar musica de Prince Royce Mi habitacion, descargar musica prince royce mi habitacion, descargar cancion de prince royce mi habitacion, descargar mi habitacion prince royce mp3, prince royce mi habitacion descargar mp3
Prince Royce
Bachata
Canciones de: Prince Royce
2 Comentarios »
eliize: (27/04/2014 - 20:48)
Deverdad k kada dia deje pone peor areglenlooooo plz
marcia aquino: (26/09/2013 - 19:47)
Estupendo metodo de descargar temas es algo que ya buscaba


text:
Baixar Musica Pedro Paulo e Alex – Ta Calor – Mp3 Download
- Gênero: Sertanejo
- Banda: Pedro Paulo e Alex
- Musica: Ta Calor
- Lançamento: 2013
- Formato: Mp3
- Tamanho: 7 MB
Download
- Ta calor ta calor download
- baixar musica ta calor ta calor
- baixar musica ta calor
- baixar pedro paulo e alex ta calor
- pedro paulo e alex tá calor download
- baixar musica pedro paulo e alex ta calor
- ta calor baixar
- baixar ta calor
- baixar ta calor ta calor
- Pedro paulo e alex tá calor baixar
- ta calor ta calor pedro paulo e alex download
- baixar musica ta calor pedro paulo e alex
- Baixar a musica ta calor
- download ta calor pedro paulo e alex
- descargar ta calor pedro paulo e alex


text:
Lès 2
Ken Dios Ta?
1. Dikon nos mester adorá Dios?
E Dios berdadero ta e Kreador di tur kos. E no tabatin prinsipio ni lo e no tin fin. (Salmo 90:2) E ta e Fuente di e bon notisia ku nos ta haña den Beibel. (1 Timoteo 1:11) Komo ku ta Dios a duna nos bida, ta e so nos mester adorá.—Lesa Revelashon 4:11.
2. Kon Dios ta?
Nunka niun hende no a mira Dios pasobra Dios ta un Spiritu; esei ta nifiká ku e tin un forma di bida superior na hende ku ta biba riba tera. (Huan 1:18; 4:24) No opstante, e kosnan ku Dios a krea ta yuda nos konosé su kualidatnan. Por ehèmpel, e variedat di fruta i flor ku nos ta mira rònt di nos ta siña nos ku e ta un Dios di amor i di sabiduria. Ademas, e inmenso universo ta duna nos un idea kuantu poder e tin.—Lesa Romanonan 1:20.
Nos por siña asta mas tokante Dios su kualidatnan ora nos lesa su Palabra. Por ehèmpel, su Palabra ta bisa nos kiko e ta gusta i kiko e no ta gusta, kon e ta trata hende i kon e ta reakshoná den kada situashon.—Lesa Salmo 103:7-10.
3. Dios tin un nòmber?
Hesus a bisa: “Nos Tata ku ta den shelu, bo nòmber sea santifiká.” (Mateo 6:9) Aunke Dios tin hopi título, ta un nòmber so e tin. Kada idioma ta pronunsi’é na un manera diferente. Por lo general, na papiamentu hende ta bisa “Yehova.” Algun ta bisa “Yahweh.” Den e Tradukshon di Mundu Nobo, Salmo 83:18 ta bisa: “Pa hende por sa ku abo, kende su nòmber ta Yehova, abo so ta e Haltísimo riba henter tera.”
Den hopi Beibel nan a remplasá e nòmber di Dios ku título manera Señor òf Dios. Pero tempu ku a skirbi Beibel e nòmber di Dios tabata aparesé mas o ménos 7.000 biaha. Ora Hesus a siña hende tokante Dios, el a duna nan di konosé e nòmber ei.—Lesa Huan 17:26.
4. Yehova ta interesá den nos?
E echo ku tin asina tantu sufrimentu awe ta nifiká ku Dios no ta interesá den nos? Tin hende ta bisa ku Dios ta laga nos sufri pa pone nos na prueba. Pero esei no ta bèrdat.—Lesa Santiago 1:13.
Dios a duna hende boluntat liber; esei ta demostrá ku e ta balorá kada un di nos. Nos no ta apresiá ku nos tin libertat di skohe pa sirbi Dios? (Hosue 24:15) Pero hopi hende ta skohe pa hasi loke ta malu, i esei ta kousa hopi sufrimentu. Tal inhustisia ta duel Yehova.—Lesa Génesis 6:5, 6.
Yehova ta un Dios ku ta interesá den nos. E ke pa nos disfrutá di bida. Pronto lo e kaba ku sufrimentu i tur esnan ku ta kous’é. Mientrastantu, Yehova tin un motibu pakiko e ta laga hende sufri pa un tempu. Den Lès 8 nos lo haña sa kiko e motibu ei ta.—Lesa 2 Pedro 2:9; 3:7, 13.
5. Kon nos por hala mas serka Dios?
Yehova ta invitá nos pa hala serka dje, i nos por hasi esei ora nos ta papia kuné den orashon. E ta interesá den kada un di nos. (Salmo 65:2; 145:18) E ta kla pa pordoná. Aunke nos ta faya de bes en kuando, e ta mira e esfuerso ku nos ta hasi pa agrad’é. Apesar ku nos ta imperfekto, nos por tin un bon relashon ku Dios.—Lesa Salmo 103:12-14; Santiago 4:8.
Yehova ta esun ku a duna nos bida; p’esei, nos mester stim’é mas ku tur otro persona. (Marko 12:30) Bo ta demostrá bo amor pa Yehova ora ku bo ta siña mas tokante dje i hasi loke e ta pidi bo; asina bo ta hala mas serka dje.—Lesa 1 Timoteo 2:4; 1 Huan 5:3.